1 Πρακτικά της Βουλής των Αντιπροσώπων Ι ΒΟΥΛΕΥΤΙΚΗ ΠΕΡΙΟΔΟΣ - ΣΥΝΟΔΟΣ Γ Συνεδρίαση 6 ης Φεβρουαρίου 2014 Ώρα έναρξης: 4.30 μ.μ. Αρ. 23 (Γ. ΟΜΗΡΟΥ) Καλό απόγευμα. Κηρύσσω την έναρξη της σημερινής συνεδρίας της Βουλής. Παρακαλώ το γραμματέα να διαπιστώσει αν υπάρχει απαρτία. (Κ. ΚΩΣΤΑ) Υπάρχει απαρτία, έντιμε κύριε Πρόεδρε. Κυρίες και κύριοι συνάδελφοι, θα ξεκινήσουμε με το Κεφάλαιο Δεύτερο, που είναι η κατάθεση νομοσχεδίων και εγγράφων, επειδή υπάρχουν δύο προτάσεις νόμου οι οποίες θα κατατεθούν σήμερα και για τις οποίες υπάρχει εισήγηση να κηρυχθούν επείγουσες και να ψηφιστούν σήμερα. Οι προτάσεις νόμου τιτλοφορούνται «Ο περί του Ασυμβιβάστου προς την Άσκηση των Καθηκόντων Ορισμένων Αξιωματούχων της Δημοκρατίας Ορισμένων Επαγγελματικών και Άλλων Συναφών Δραστηριοτήτων τους (Τροποποιητικός) Νόμος του 2014» και «Ο περί Μηχανοκινήτων Οχημάτων και Τροχαίας Κινήσεως (Τροποποιητικός) (Αρ. 2) Νόμος του 2014». Αν δεν υπάρχει ένσταση, οι δύο προτάσεις νόμου κηρύσσονται επείγουσες και παραπέμπονται στις αρμόδιες κοινοβουλευτικές επιτροπές με την παράκληση να τις μελετήσουν και να ετοιμάσουν σχετικές εκθέσεις. Τα υπόλοιπα προτεινόμενα νομοθετήματα κατατίθενται και παραπέμπονται στις αρμόδιες κοινοβουλευτικές επιτροπές σύμφωνα με το σχετικό κατάλογο που έχει ήδη διανεμηθεί. Νομοσχέδια, κανονισμοί, έγγραφα, εκθέσεις 1. Ο περί Συνεργατικών Εταιρειών (Τροποποιητικός) Νόμος του (Αρ. Φακ ). 2. Ο περί Προϋπολογισμού του Ταμείου του Κέντρου Επαγγελματικής Αποκατάστασης Ατόμων με Αναπηρίες για το έτος 2014 Νόμος του (Αρ. Φακ ). 3. Ο περί Προϋπολογισμού του Ραδιοφωνικού Ιδρύματος Κύπρου του 2013 Νόμος του 2013 (Τροποποιητικός) Νόμος του (Αρ. Φακ ). (Η κατάθεση νομοσχεδίων και εγγράφων) Κατατέθηκαν από τους υπουργούς Οικονομικών Εργασίας και Κοινωνικών Ασφαλίσεων Εσωτερικών 1381 Παραπέμπονται στις επιτροπές Οικονομικών και Προϋπολογισμού Οικονομικών και Προϋπολογισμού Οικονομικών και Προϋπολογισμού\n2 4. Οι περί Προστασίας από Ιονίζουσες Ακτινοβολίες και Πυρηνικής Ασφάλειας (Υπεύθυνη και Ασφαλής Διαχείριση Αναλωμένων Καυσίμων και Ραδιενεργών Αποβλήτων) Κανονισμοί του (Αρ. Φακ ). 5. Οι περί Ομορρύθμων και Ετερορρύθμων Εταιρειών και Εμπορικών Επωνυμιών (Τροποποιητικοί) Κανονισμοί του (Αρ. Φακ ). 6. Οι περί Ρύθμισης Οδών και Οικοδομών (Ενεργειακή Απόδοση των Κτιρίων) (Τροποποιητικοί) Κανονισμοί του (Αρ. Φακ ). 7. Έκθεση όσον αφορά την παραχώρηση εγκρίσεων που δόθηκαν από τον Υπουργό Υγείας προς το Ταμείο για το Σύνδρομο Επίκτητης Ανοσοποιητικής Ανεπάρκειας για το 2013, σύμφωνα με το άρθρο 4(1) του περί Προϋπολογισμού του Ταμείου για το Σύνδρομο Επίκτητης Ανοσοποιητικής Ανεπάρκειας για το 2013 Νόμου του 2013 [Ν. αρ. 14(Ι)/2013]. (Αρ. Φακ ). 8. Ειδικό ένταλμα πληρωμής αρ. 1 του 2013 του προϋπολογισμού της Αρχής Τηλεπικοινωνιών Κύπρου, σύμφωνα με το άρθρο 4(3) του περί Προϋπολογισμού της Αρχής Τηλεπικοινωνιών Κύπρου του 2013 Νόμου του 2013 [Ν. 25(ΙΙ)/2013]. (Αρ. Φακ ). 9. Προϋπολογισμός του Ταμείου Λαχείου Πρόνοιας για το έτος (Αρ. Φακ ). Εργασίας και Κοινωνικών Ασφαλίσεων Ενέργειας, Εμπορίου, Βιομηχανίας και Τουρισμού Εσωτερικών Υγείας Οικονομικών Εργασίας και Κοινωνικών Ασφαλίσεων Περιβάλλοντος Εμπορίου και Βιομηχανίας Εμπορίου και Βιομηχανίας Υγείας Οικονομικών και Προϋπολογισμού Εργασίας και Κοινωνικών Ασφαλίσεων Προτάσεις νόμου Κατατέθηκαν από Παραπέμπονται στις επιτροπές 1. Ο περί της Αλιείας στα Εσωτερικά Ύδατα της Κύπρου Νόμος του (Αρ. Φακ ). 2. Ο περί της Καταθέσεως Στοιχείων και Πληροφοριών στο Γενικό Ελεγκτή της Δημοκρατίας και στη Βουλή των Αντιπροσώπων (Τροποποιητικός) (Αρ. 2) Νόμος του (Αρ. Φακ ). 3. Ο περί Ακίνητης Ιδιοκτησίας της Δημοκρατίας (Διακατοχή, Εγγραφή και Εκτίμηση) (Τροποποιητικός) Νόμος του (Αρ. Φακ ). Γεώργιο Τάσου, βουλευτή εκλογικής περιφέρειας Λάρνακας Χρίστο Μέση εκ μέρους της κοινοβουλευτικής ομάδας ΑΚΕΛ-Αριστερά-Νέες Δυνάμεις Ανδρέα Κυπριανού, Κυριάκο Χατζηγιάννη και Νίκο Νουρή εκ μέρους της κοινοβουλευτικής ομάδας του Δημοκρατικού Συναγερμού Γεωργίας και Φυσικών Πόρων Εσωτερικών Εσωτερικών Συνεχίζουμε με το Κεφάλαιο Πρώτο της ημερήσιας διάταξης, που είναι η νομοθετική εργασία. παρακαλούσα για τα θέματα αυτά, εκεί και όπου υπάρχει ομοφωνία, να μη διαβάζεται η έκθεση. Το πρώτο θέμα δεν είναι έτοιμο. Θα 1382\n3 Τα υπʼ αριθμόν 2 και 3 θέματα αναβάλλονται για μία βδομάδα και επανέρχονται στην επιτροπή. Το υπʼ αριθμόν 4 θέμα είναι «Ο περί Καταβολής Φιλοδωρήματος σε Εργοδοτούμενους που απασχολούνται με Σύμβαση στην Κρατική Υπηρεσία και στον Ευρύτερο Δημόσιο Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος του 2013». Η έκθεση θεωρείται αναγνωσθείσα. (Η σχετική έκθεση) Έκθεση της Κοινοβουλευτικής Επιτροπής Οικονομικών και Προϋπολογισμού για το νομοσχέδιο «Ο περί Καταβολής Φιλοδωρήματος σε Εργοδοτούμενους που απασχολούνται με Σύμβαση στην Κρατική Υπηρεσία και στον Ευρύτερο Δημόσιο Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος του 2013» Παρόντες: Νικόλας Παπαδόπουλος, πρόεδρος Άγγελος Βότσης Πρόδρομος Προδρόμου Μάριος Μαυρίδης Μαρία Κυριακού Γιάννος Λαμάρης Πάμπος Παπαγεωργίου Νίκος Νικολαΐδης Γιώργος Περδίκης Νίκος Κουτσού Η Κοινοβουλευτική Επιτροπή Οικονομικών και Προϋπολογισμού μελέτησε το πιο πάνω νομοσχέδιο σε τρεις συνεδρίες της, που πραγματοποιήθηκαν στις 10 Δεκεμβρίου 2013 και στις 20 Ιανουαρίου και 3 Φεβρουαρίου Στα πλαίσια των συνεδριάσεων αυτών, κλήθηκαν και παρευρέθηκαν ενώπιον της επιτροπής εκπρόσωποι του Υπουργείου Οικονομικών (Τμήμα Δημόσιας Διοίκησης και Προσωπικού), της Νομικής Υπηρεσίας της Δημοκρατίας, του Γενικού Λογιστηρίου της Δημοκρατίας, ο πρόεδρος της Παγκύπριας Συντονιστικής Επιτροπής Εκτάκτων Υπαλλήλων, ο γενικός γραμματέας της ΠΑΣΥΔΥ, εκπρόσωποι των συνδικαλιστικών οργανώσεων ΣΕΚ, ΠΕΟ, ΔΕΟΚ, ΠΟΑΣ, της Ένωσης Δήμων Κύπρου, της Ένωσης Κοινοτήτων Κύπρου, του Συνδέσμου Αξιωματικών Κυπριακού Στρατού, του Συνδέσμου Υπαξιωματικών Κυπριακού Στρατού, του Συνδέσμου Ανώτερων Αξιωματικών Αστυνομίας Κύπρου και του Συνδέσμου Αστυνομίας Κύπρου. Σκοπός του υπό συζήτηση νομοσχεδίου είναι η εισαγωγή νομοθετικών ρυθμίσεων με τις οποίες προβλέπεται η αποκοπή από τις μηνιαίες απολαβές των εργοδοτουμένων που απασχολούνται με σύμβαση στη δημόσια υπηρεσία και στον ευρύτερο δημόσιο τομέα, περιλαμβανομένων και των αρχών τοπικής αυτοδιοίκησης, και λαμβάνουν φιλοδώρημα ποσού που αντιστοιχεί σε ποσοστό τρία τοις εκατόν (3%) επί των μηνιαίων απολαβών τους. Η αποκοπή αυτή θα καταβάλλεται από τις επηρεαζόμενες ομάδες προσωπικού για ενίσχυση του ταμείου από το οποίο καταβάλλεται το φιλοδώρημα που λαμβάνουν κατά τη συμπλήρωση του ορίου ηλικίας αναγκαστικού τερματισμού της απασχόλησής τους. Περαιτέρω, προβλέπεται η εφεξής καταβολή φόρου εισοδήματος, σύμφωνα με τον περί Φορολογίας του Εισοδήματος Νόμο, στο φιλοδώρημα που θα κερδηθεί με απασχόληση από την 1 η Ιανουαρίου 2014 και έπειτα. Όπως είναι γνωστό, οι εργοδοτούμενοι που απασχολούνται με σύμβαση στη δημόσια υπηρεσία και στον ευρύτερο δημόσιο τομέα λαμβάνουν φιλοδώρημα κατά τη συμπλήρωση του ορίου ηλικίας αναγκαστικού τερματισμού της απασχόλησής τους ή ενωρίτερα σε κάποιες περιπτώσεις (π.χ. σε περίπτωση θανάτου, αποχώρησης λόγω πνευματικής ή σωματικής ανικανότητας ή οικειοθελούς παραίτησης), νοουμένου ότι τηρούνται συγκεκριμένες προϋποθέσεις. Σημειώνεται ότι το εν λόγω φιλοδώρημα καταβάλλεται στους υπό αναφορά εργοδοτουμένους χωρίς παράλληλα να επέρχεται οποιαδήποτε αποκοπή από το μηνιαίο μισθό τους. Σημειώνεται ότι η προτεινόμενη ρύθμιση αποτελεί υποχρέωση που προκύπτει από τις πρόνοιες του Μνημονίου Συναντίληψης που έχει συνάψει η Κυπριακή Δημοκρατία με την τρόικα. Σύμφωνα με τα στοιχεία που κατατέθηκαν ενώπιον της επιτροπής, αντίστοιχες ρυθμίσεις εφαρμόζονται ήδη και για το μόνιμο προσωπικό που απασχολείται στη δημόσια υπηρεσία, το οποίο από την 1 η Νοεμβρίου 2011 συνεισφέρει ποσό που αντιστοιχεί σε ποσοστό ίσο με 3% επί των μηνιαίων συντάξιμων απολαβών του για σκοπούς διασφάλισης της βιωσιμότητας του κυβερνητικού σχεδίου συντάξεων και 2% για σκοπούς μεταβίβασης της σύνταξης στο/στη χήρο/χήρα και στα εξαρτώμενα τέκνα του/της. Περαιτέρω, οποιοδήποτε εφάπαξ ποσό ή φιλοδώρημα έχει κερδηθεί από την 1 η Ιανουαρίου 2013 και μετά υπόκειται στην επιβολή φόρου εισοδήματος σύμφωνα με τον περί Φορολογίας του Εισοδήματος Νόμο. Σημειώνεται ότι οι προτεινόμενες ρυθμίσεις δεν καλύπτουν τους εργοδοτουμένους καθορισμένης διάρκειας, καθώς το νομοθετικό πλαίσιο που διέπει την απασχόλησή τους είναι τέτοιο, ώστε να μην επιτρέπει την παραμονή τους στην υπηρεσία για μεγάλα χρονικά διαστήματα και, ως εκ τούτου, ο αριθμός που επωφελείται από το εν λόγω ωφέλημα είναι πολύ μικρός. Συνεπώς, έχει κριθεί ενδεδειγμένη η απάλειψη της 1383\n4 σχετικής πρόνοιας από τους όρους που διέπουν την απασχόληση της εν λόγω κατηγορίας συμβασιούχου προσωπικού. Σημειώνεται περαιτέρω ότι, στο στάδιο της περαιτέρω εξέτασης του νομοσχεδίου, ο πρόεδρος της Παγκύπριας Συντονιστικής Επιτροπής Εκτάκτων Υπαλλήλων, οι εκπρόσωποι των συνδικαλιστικών οργανώσεων, καθώς και οι εκπρόσωποι των υπόλοιπων φορέων που κλήθηκαν ενώπιον της επιτροπής εξέφρασαν την άποψη ότι πριν από τη λήψη τελικής απόφασης σε σχέση με τον προτεινόμενο νόμο θα έπρεπε να είχε προηγηθεί δημόσιος διάλογος με όλους τους εμπλεκόμενους φορείς, ώστε να καθοριστεί ο τρόπος υπολογισμού του φιλοδωρήματος, καθώς και ο χρόνος καταβολής του. Συναφώς, η επιτροπή ζήτησε από τους αρμόδιους εκπροσώπους όπως προβούν σε περαιτέρω διαβουλεύσεις με όλους τους ενδιαφερομένους, με στόχο την προσπάθεια εξεύρεσης κοινά αποδεκτής λύσης. Το Τμήμα Δημόσιας Διοίκησης και Προσωπικού, με επιστολή του ημερομηνίας 9 Ιανουαρίου 2014, ενημέρωσε την επιτροπή για την επίτευξη συμφωνίας ως προς την ανάγκη καταβολής από το προσωπικό που απασχολείται με σύμβαση στη δημόσια υπηρεσία και στον ευρύτερο δημόσιο τομέα και λαμβάνει φιλοδώρημα ποσοστού ύψους 3% επί των μηνιαίων απολαβών του, νοουμένου ότι θα τροποποιηθούν παράλληλα οι όροι απασχόλησης ή οι σχετικοί κανονισμοί, ανάλογα με την περίπτωση, ώστε να προβλέπονται τα ακόλουθα: 1. Σε περίπτωση που επηρεαζόμενος εργοδοτούμενος αποχωρεί πριν από τη συμπλήρωση της ηλικίας αναγκαστικού τερματισμού απασχόλησης, να δικαιούται καταβολή φιλοδωρήματος. 2. Η φόρμουλα υπολογισμού του φιλοδωρήματος να αναθεωρηθεί, ώστε το ύψος του φιλοδωρήματος που ενδείκνυται να καταβάλλεται σε όλους τους εργοδοτουμένους με σύμβαση στη δημόσια υπηρεσία και στον ευρύτερο δημόσιο τομέα να υπολογίζεται με βάση το 1/2 των τελευταίων μηνιαίων απολαβών τους πολλαπλασιαζόμενο επί τους μήνες υπηρεσίας (αντί με το 1/24 όπως ισχύει τώρα). Σημειώνεται ότι οι εκπρόσωποι του Συνδέσμου Υπαξιωματικών Κυπριακού Στρατού με γραπτό υπόμνημά τους, ημερομηνίας 16 Ιανουαρίου 2014, καθώς και σύμφωνα με τα όσα ανέφεραν ενώπιον της επιτροπής ζήτησαν την εξαίρεσή τους από την αποκοπή ποσού που αντιστοιχεί σε ποσοστό τρία τοις εκατόν (3%) επί των μηνιαίων απολαβών τους για καταβολή φιλοδωρήματος. Όπως σημείωσαν στο υπόμνημά τους, οι Εθελοντές Πενταετούς Υποχρέωσης (ΕΠΥ) αφυπηρετούν στο 57 ο έτος της ηλικίας τους χωρίς να λαμβάνουν σύνταξη, μέχρι να συμπληρώσουν το 65 ο έτος της ηλικίας, ενώ παράλληλα καταβάλλουν μηνιαίως στο Ταμείο Κοινωνικών Ασφαλίσεων ποσοστό 6,75% αντί 3,7%. Επιπροσθέτως των πιο πάνω, αναφέρουν στο υπόμνημά τους ότι οι ΕΠΥ έχουν ήδη υποστεί μείωση της τάξης του 15% επί του μηνιαίου συμπληρώματος του μισθού τους, το οποίο αποτελεί όρο του συμβολαίου τους. Υπό το φως των πιο πάνω, η Κοινοβουλευτική Επιτροπή Οικονομικών και Προϋπολογισμού, αφού έλαβε υπόψη όλα όσα τέθηκαν ενώπιόν της, διαμόρφωσε τις ακόλουθες θέσεις: 1. Ο πρόεδρος της επιτροπής και το μέλος της βουλευτές της κοινοβουλευτικής ομάδας του Δημοκρατικού Κόμματος, τα μέλη της βουλευτές της κοινοβουλευτικής ομάδας του Δημοκρατικού Συναγερμού, τα μέλη της βουλευτές της κοινοβουλευτικής ομάδας ΑΚΕΛ-Αριστερά-Νέες Δυνάμεις, καθώς και το μέλος της βουλευτής του Κινήματος Σοσιαλδημοκρατών ΕΔΕΚ εισηγούνται στη Βουλή την ψήφιση του νομοσχεδίου σε νόμο, αφού τροποποιηθεί ο τίτλος του, ώστε να αναφέρεται ως «Ο περί Καταβολής Φιλοδωρήματος σε Εργοδοτούμενους που απασχολούνται με Σύμβαση στην Κρατική Υπηρεσία και στον Ευρύτερο Δημόσιο Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος του 2014». 2. Το μέλος της βουλευτής του Κινήματος Οικολόγων Περιβαλλοντιστών, καθώς και το μέλος της βουλευτής κ. Νίκος Κουτσού, εκπροσωπώντας τη Συμμαχία Πολιτών, επιφυλάχθηκαν να τοποθετηθούν κατά τη συζήτηση του θέματος στην ολομέλεια του σώματος. Υπάρχουν ομιλητές επί θέματος αρχής; Δεν υπάρχουν. Δεύτερη ανάγνωση του νομοσχεδίου. (Α. ΜΙΧΑΗΛΙΔΗΣ) Συνοπτικός τίτλος. Άρθρο 1. Ερμηνεία. Άρθρο 2. Σκοπός και πεδίο εφαρμογής του παρόντος Νόμου. Άρθρο 3. Αποκοπές. Άρθρο\n5 Φορολόγηση φιλοδωρήματος. Άρθρο 5. Υπάρχει ένσταση όπως τα άρθρα 1 μέχρι 5 εγκριθούν; Μη υπαρχούσης οιασδήποτε ενστάσεως, τα άρθρα 1 έως 5 εγκρίνονται. Τρίτη ανάγνωση. Ο παρών Νόμος θα αναφέρεται ως ο περί Καταβολής Φιλοδωρήματος σε Εργοδοτούμενους που απασχολούνται με Σύμβαση στην Κρατική Υπηρεσία και στον Ευρύτερο Δημόσιο Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος του Υπάρχει ένσταση στην ψήφιση αυτού του νομοσχεδίου σε νόμο; (Κτυπά τη σφύρα.) Εφόσον δεν υπάρχει ένσταση, το νομοσχέδιο ψηφίζεται σε νόμο. Το υπʼ αριθμόν 5 θέμα είναι «Ο περί Φορολογίας του Εισοδήματος (Τροποποιητικός) Νόμος του 2014». Η έκθεση θεωρείται αναγνωσθείσα. (Η σχετική έκθεση) Έκθεση της Κοινοβουλευτικής Επιτροπής Οικονομικών και Προϋπολογισμού για το νομοσχέδιο «Ο περί Φορολογίας του Εισοδήματος (Τροποποιητικός) Νόμος του 2014» Παρόντες: Νικόλας Παπαδόπουλος, πρόεδρος Άγγελος Βότσης Πρόδρομος Προδρόμου Μάριος Μαυρίδης Μαρία Κυριακού Γιάννος Λαμάρης Πάμπος Παπαγεωργίου Νίκος Νικολαΐδης Γιώργος Περδίκης Νίκος Κουτσού Η Κοινοβουλευτική Επιτροπή Οικονομικών και Προϋπολογισμού μελέτησε το πιο πάνω νομοσχέδιο σε δύο συνεδρίες της, που πραγματοποιήθηκαν στις 27 Ιανουαρίου και στις 3 Φεβρουαρίου Στην πρώτη συνεδρίαση της επιτροπής παρευρέθηκαν εκπρόσωποι του Τμήματος Εσωτερικών Προσόδων (ΤΕΠ) του Υπουργείου Οικονομικών, του Υπουργείου Εργασίας και Κοινωνικών Ασφαλίσεων και της ΟΕΒ. Σκοπός του νόμου που προτείνεται είναι η τροποποίηση του περί Φορολογίας του Εισοδήματος Νόμου, ώστε στις περιπτώσεις καταβολής συντάξεων χηρείας αυτές να υπόκεινται σε φόρο εισοδήματος. Σύμφωνα με την εισηγητική έκθεση που συνοδεύει το υπό αναφορά νομοσχέδιο, η προτεινόμενη ρύθμιση προωθείται στα πλαίσια της γενικότερης προσπάθειας της κυβέρνησης για εξυγίανση και εξορθολογισμό των δημόσιων οικονομικών και της δικαιότερης κατανομής των φορολογικών βαρών και αποτελεί μέρος ενός πακέτου πρόσθετων μέτρων που αποφασίστηκαν, πέραν των μέτρων που περιλήφθηκαν στο πρόγραμμα μακροοικονομικής προσαρμογής σε σχέση με τα δημόσια έσοδα. Στα πλαίσια της εξέτασης του νομοσχεδίου, ο εκπρόσωπος του ΤΕΠ δήλωσε σχετικά ότι ο προτεινόμενος νόμος προωθεί την κατάργηση των υφιστάμενων διατάξεων της βασικής νομοθεσίας, σύμφωνα με τις οποίες οι συντάξεις χηρείας που χορηγούνται δυνάμει του περί Κοινωνικών Ασφαλίσεων Νόμου ή σύμφωνα με οποιοδήποτε σχέδιο συνταξιοδότησης απαλλάσσονται από το φόρο εισοδήματος. Ως εκ τούτου, όπως ο ίδιος δήλωσε πρόσθετα, με την προτεινόμενη ρύθμιση η σύνταξη χηρείας θα συνυπολογίζεται στο συνολικό εισόδημα των δικαιούχων σύνταξης χηρείας προσώπων, το οποίο υπόκειται σε φόρο εισοδήματος, όταν υπερβαίνει το αφορολόγητο εισόδημα, που καθορίζεται στις Οι εκπρόσωποι του Υπουργείου Εργασίας και Κοινωνικών Ασφαλίσεων και της ΟΕΒ συμφώνησαν με τους σκοπούς και τις επιδιώξεις του προτεινόμενου νόμου. Σημειώνεται ότι στις 3 Φεβρουαρίου 2014 το ΤΕΠ με σχετική επιστολή του, ημερομηνίας 30 Ιανουαρίου 2014, κατέθεσε στην επιτροπή ενημερωτικό σημείωμα αναφορικά με τη φορολόγηση των συντάξεων. Η Κοινοβουλευτική Επιτροπή Οικονομικών και Προϋπολογισμού, αφού έλαβε υπόψη όλα όσα τέθηκαν ενώπιόν της, ομόφωνα εισηγείται στη Βουλή την ψήφιση του υπό συζήτηση νομοσχεδίου σε νόμο. 1385\n6 Υπάρχουν ομιλητές επί θέματος αρχής; Δεν υπάρχουν ομιλητές επί θέματος αρχής. Προχωρούμε στη δεύτερη ανάγνωση. Συνοπτικός τίτλος. Άρθρο 1. Τροποποίηση του άρθρου 8 του βασικού νόμου. Άρθρο 2. Έναρξη της ισχύος του παρόντος Νόμου. Άρθρο 3. Υπάρχει ένσταση όπως τα άρθρα 1 μέχρι 3 εγκριθούν; Μη υπαρχούσης οιασδήποτε ενστάσεως, τα άρθρα 1 έως 3 εγκρίνονται. Τρίτη ανάγνωση Ο παρών Νόμος θα αναφέρεται ως ο περί Φορολογίας του Εισοδήματος (Τροποποιητικός) Νόμος του Υπάρχει ένσταση όπως το νομοσχέδιο ψηφιστεί σε νόμο; (Κτυπά τη σφύρα.) Μη υπαρχούσης οιασδήποτε ενστάσεως, το νομοσχέδιο ψηφίζεται σε νόμο. Το υπʼ αριθμόν 6 θέμα είναι «Ο περί Προϋπολογισμού της Ρυθμιστικής Αρχής Ενέργειας Κύπρου του 2014 Νόμος του 2013». Η έκθεση θεωρείται αναγνωσθείσα. (Η σχετική έκθεση) Έκθεση της Κοινοβουλευτικής Επιτροπής Οικονομικών και Προϋπολογισμού για το νομοσχέδιο «Ο περί Προϋπολογισμού της Ρυθμιστικής Αρχής Ενέργειας Κύπρου του 2014 Νόμος του 2013» Παρόντες: Νικόλας Παπαδόπουλος, πρόεδρος Άγγελος Βότσης Πρόδρομος Προδρόμου Μάριος Μαυρίδης Μαρία Κυριακού Γιάννος Λαμάρης Πάμπος Παπαγεωργίου Νίκος Νικολαΐδης Γιώργος Περδίκης Νίκος Κουτσού Η Κοινοβουλευτική Επιτροπή Οικονομικών και Προϋπολογισμού μελέτησε το πιο πάνω νομοσχέδιο σε δύο συνεδρίες της, που πραγματοποιήθηκαν στις 27 Ιανουαρίου και στις 3 Φεβρουαρίου Στην πρώτη συνεδρία της επιτροπής κλήθηκαν και παρευρέθηκαν ενώπιόν της εκπρόσωποι του Υπουργείου Οικονομικών, του Υπουργείου Ενέργειας, Εμπορίου, Βιομηχανίας και Τουρισμού, καθώς και ο πρόεδρος και άλλοι εκπρόσωποι της Ρυθμιστικής Αρχής Ενέργειας Κύπρου (ΡΑΕΚ). Ο προϋπολογισμός της ΡΑΕΚ για το έτος 2014 προβλέπει δαπάνες ύψους και έσοδα ύψους , τα οποία προέρχονται κυρίως από την επιβολή ετήσιων τελών για την παραχώρηση άδειας λειτουργίας σταθμού παραγωγής ηλεκτρισμού ( ), άδειας προμήθειας ηλεκτρισμού σε επιλέγοντες καταναλωτές ( ), άδειας για αυτοπαραγωγή ηλεκτρισμού ( ) και το ετήσιο τέλος εξαίρεσης από άδειες ( ), καθώς και από τόκους εισπρακτέους ( ). Οι προϋπολογιζόμενες δαπάνες της Αρχής αναλύονται ως εξής: 1. Αποδοχές προσωπικού Δαπάνες λειτουργίας Άλλες δαπάνες Κεφαλαιουχικές δαπάνες\n7 5. Απρόβλεπτες δαπάνες Σύμφωνα με τα στοιχεία που κατατέθηκαν στην επιτροπή, οι συνολικές προϋπολογιζόμενες δαπάνες για το 2014 παρουσιάζονται αυξημένες κατά σε σχέση με τις αντίστοιχες δαπάνες για το 2013, περιλαμβανομένου και του συμπληρωματικού προϋπολογισμού της ΡΑΕΚ για το 2013, ενώ τα προϋπολογιζόμενα έσοδα για το 2014 παρουσιάζουν μείωση κατά σε σχέση με τα αντίστοιχα έσοδα για το 2013, η οποία οφείλεται κυρίως στη μείωση των τόκων των εισπρακτέων από τραπεζικές καταθέσεις. Στο στάδιο της συζήτησης του προϋπολογισμού της ΡΑΕΚ για το 2014 ο πρόεδρος της ΡΑΕΚ δήλωσε μεταξύ άλλων ότι κατά το 2013 την Αρχή απασχόλησαν κυρίως θέματα που αφορούν τη διαφάνεια στην αγορά ηλεκτρισμού, την τιμή του ηλεκτρικού ρεύματος, το μοντέλο αγοράς ηλεκτρισμού, τις ανανεώσιμες πηγές ενέργειας και το φυσικό αέριο, θέματα τα οποία θα συνεχίσει να παρακολουθεί και κατά το έτος Περαιτέρω, ο ίδιος αξιωματούχος ενημέρωσε την επιτροπή ότι ο προγραμματισμός της ΡΑΕΚ για το 2014 περιλαμβάνει, πέραν των πιο πάνω, τους ακόλουθους πρόσθετους στόχους: 1. Παρακολούθηση, στα πλαίσια των αρμοδιοτήτων της, του θέματος της ταχύτερης και οικονομικά πιο συμφέρουσας λύσης για την έλευση του φυσικού αερίου στην Κύπρο και της ανάπτυξης της αναγκαίας υποδομής δικτύου για κάλυψη της ηλεκτροπαραγωγής σε πρώτο στάδιο με στόχο τη μείωση του κόστους ηλεκτρισμού και τη διασφάλιση της απρόσκοπτης, αξιόπιστης και ασφαλούς παροχής ηλεκτρικού ρεύματος στους καταναλωτές. 2. Σταδιακή ενίσχυση της οργανικής δομής της ΡΑΕΚ στους τομείς όπου δεν υπάρχει στελέχωση με τρόπο που να διασφαλίζεται η ομαλή λειτουργία της Αρχής. 3. Εφαρμογή της μελέτης για εκσυγχρονισμό και βελτιστοποίηση των διαδικασιών της ΡΑΕΚ με χρήση συστημάτων πληροφορικής και διαχείρισης γραφείου. Συγκεκριμένα, σε σχέση με το θέμα της αγοράς ηλεκτρισμού και ειδικότερα της τιμής του ηλεκτρικού ρεύματος, οι εκπρόσωποι της ΡΑΕΚ κατέθεσαν τα ακόλουθα: 1. Η ΡΑΕΚ, ως αρμόδια αρχή για τη ρύθμιση των διατιμήσεων ηλεκτρικής ενέργειας και με κύρια προτεραιότητα την παρακολούθηση της τιμής του ηλεκτρικού ρεύματος, επέβαλε με σχετικές αποφάσεις της μειώσεις στην τιμή του ηλεκτρικού ρεύματος κατά το Η Αρχή, στα πλαίσια της ευρύτερης στρατηγικής της για τη μείωση της τιμής του ηλεκτρισμού, επιβάλλει όρους και απαιτήσεις στην Αρχή Ηλεκτρισμού Κύπρου (ΑΗΚ), χωρίς να επηρεάζει τη βιωσιμότητά της, οι οποίοι αφορούν μεταξύ άλλων τη μείωση των λειτουργικών δαπανών της. 3. Ο διαφανής διαχωρισμός των διατιμήσεων στους λογαριασμούς ηλεκτρικού ρεύματος της ΑΗΚ, ώστε να γνωρίζουν οι καταναλωτές τις επιμέρους χρεώσεις της ΑΗΚ, που αφορούν τη μεταφορά, την παραγωγή, την προμήθεια και τη διανομή του ηλεκτρικού ρεύματος από την ΑΗΚ, αποτελεί επιδίωξη της ΡΑΕΚ. 4. Η Αρχή κατά το 2013 ανέθεσε σε ειδικό σύμβουλο τη διενέργεια μελέτης αναφορικά με το διαφανή λειτουργικό και λογιστικό διαχωρισμό των δραστηριοτήτων της ΑΗΚ, ενώ αναμένεται σύντομα η λήψη σχετικών με το θέμα αποφάσεων. 5. Η Αρχή θα προχωρήσει εντός του 2014 σε αναθεώρηση της μεθοδολογίας διατίμησης του ηλεκτρισμού με στόχο την εναρμόνιση με τις καλύτερες και βέλτιστες πρακτικές που εφαρμόζονται στην Ευρώπη και την ετοιμασία των κατευθυντήριων γραμμών για τη χρήση ενός ορθολογιστικότερου τρόπου υπολογισμού των επιτρεπόμενων εσόδων και κατ επέκταση των διατιμήσεων της ΑΗΚ. Επιπροσθέτως των πιο πάνω, οι ίδιοι αρμόδιοι αναφέρθηκαν στην οργανική δομή της ΡΑΕΚ και στα προβλήματα που δημιουργούνται στη διεκπεραίωση των καθηκόντων και των αρμοδιοτήτων της από την υποστελέχωση της Αρχής. Στα πλαίσια της περαιτέρω συζήτησης του νομοσχεδίου, μέλη της επιτροπής ζήτησαν επιπλέον στοιχεία σε σχέση με τη μείωση των εσόδων της ΡΑΕΚ από εισπραχθέντες τόκους από τραπεζικές καταθέσεις. Συναφώς, ο πρόεδρος της ΡΑΕΚ ενημέρωσε την επιτροπή ότι η μείωση των εν λόγω εσόδων προέκυψε μετά την απόφαση για απομείωση των καταθέσεων, από την οποία δεν εξαιρέθηκαν οι καταθέσεις της Αρχής. Όπως πρόσθεσε ο ίδιος αξιωματούχος, η Αρχή δεν εξαιρέθηκε από την απομείωση αυτή, όπως συνέβη στις περιπτώσεις άλλων οργανισμών δημόσιου δικαίου, επειδή, όπως ενημερώθηκαν, η Αρχή δεν αποτελεί μέρος της γενικής κυβέρνησης, αφού δε λαμβάνει κρατική χορηγία. Περαιτέρω, ο ίδιος αρμόδιος ενημέρωσε την επιτροπή ότι, παρ όλο που το θέμα τέθηκε ενώπιον της τρόικας και του Υπουργείου Οικονομικών, η Αρχή δεν έλαβε ικανοποιητικές απαντήσεις και για το λόγο αυτό έχει απευθυνθεί στους νομικούς της συμβούλους για τη λήψη νομικών μέτρων. Στο στάδιο της έτι περαιτέρω συζήτησης του νομοσχεδίου η επιτροπή ζήτησε από τους εκπροσώπους της ΡΑΕΚ όπως σε συνεργασία με τους κυβερνητικούς αρμοδίους επανεξετάσουν τον προϋπολογισμό της 1387\n8 Αρχής για το 2014 και επιφέρουν σε αυτόν τις απαραίτητες τροποποιήσεις, ώστε να ενσωματωθούν σ αυτόν κατ αναλογίαν όλες οι σχετικές ρυθμίσεις που περιλήφθηκαν στον κρατικό προϋπολογισμό για το 2014 όπως αυτός τελικά τροποποιήθηκε και ψηφίστηκε από τη Βουλή των Αντιπροσώπων. Συναφώς, οι εκπρόσωποι της ΡΑΕΚ σε συνεργασία με τους κυβερνητικούς αρμοδίους προχώρησαν στη διαμόρφωση του προϋπολογισμού της για το 2014 σύμφωνα με τα πιο πάνω και υπέβαλαν αναθεωρημένο κείμενο στην επιτροπή, το οποίο προωθείται στην ολομέλεια του σώματος για ψήφιση. Η Κοινοβουλευτική Επιτροπή Οικονομικών και Προϋπολογισμού, λαμβάνοντας υπόψη της όλα όσα τέθηκαν ενώπιόν της και αφού διεξήλθε τις επιμέρους πρόνοιες του υπό αναφορά νομοσχεδίου, ομόφωνα εισηγείται στη Βουλή την ψήφισή του σε νόμο για την κατά νόμο έγκριση του προϋπολογισμού της ΡΑΕΚ για το Υπάρχει τροπολογία από το Δημοκρατικό Συναγερμό; Κύριε Νεοφύτου, υπάρχει τροπολογία από Ν. ΤΟΡΝΑΡΙΤΗΣ: Κύριε Πρόεδρε, αποσύρεται η τροπολογία και αναλαμβάνουμε να θέσουμε την εισήγησή μας σε σχέση με τη φιλοσοφία της τροπολογίας σε μεταγενέστερο στάδιο, για να καλύψει όλους τους οργανισμούς και όσους πρέπει να καλύψει. Πολύ ωραία. Δεν ισχύει λοιπόν. Δεν υπάρχει τροπολογία. Έχει αποσυρθεί. Και ρωτώ αν υπάρχουν ομιλητές επί θέματος αρχής. Δεν υπάρχουν ομιλητές επί θέματος αρχής. Συνεπώς, προχωρούμε στη δεύτερη ανάγνωση του νομοσχεδίου. Προοίμιο. Συνοπτικός τίτλος. Άρθρο 1. Έγκριση Πληρωμής από το Ταμείο της Ρυθμιστικής Αρχής Ενέργειας Κύπρου ποσού ύψους για τη χρήση του έτους που λήγει την 31 η Δεκεμβρίου Άρθρο 2. Ειδίκευση των ποσών που θα δαπανηθούν. Άρθρο 3. Χρησιμοποίηση του περισσεύματος ορισμένων άρθρων για την κάλυψη του ελλείμματος άλλων άρθρων κάτω από το ίδιο κεφάλαιο. Άρθρο Μείωση κλιμάκων εισδοχής. Άρθρο 5. Απαγόρευση προσλήψεων για κάλυψη έκτακτων αναγκών. Άρθρο 6. Αναστολή πλήρωσης κενών θέσεων πρώτου διορισμού και πρώτου διορισμού και προαγωγής. Άρθρο Εναλλαξιμότητα. Άρθρο 8. Φορολόγηση επιδομάτων. Άρθρο 9. Αναπροσαρμογή του ύψους των απολαβών. Άρθρο 10. Απασχόληση συνταξιούχου προσώπου. Άρθρο 11. Λειτουργοί που ασκούν έλεγχο πάνω στα κονδύλια. Άρθρο 12. Υπάρχει ένσταση όπως τα άρθρα 1 μέχρι 12 εγκριθούν; Μη υπαρχούσης οιασδήποτε ενστάσεως, τα άρθρα 1 έως 12 εγκρίνονται. Τρίτη ανάγνωση. Ο παρών Νόμος θα αναφέρεται ως ο περί Προϋπολογισμού της Ρυθμιστικής Αρχής Ενέργειας Κύπρου του 2014 Νόμος του\n9 Υπάρχει ένσταση όπως το νομοσχέδιο ψηφιστεί σε νόμο; (Κτυπά τη σφύρα.) Εφόσον δεν υπάρχει ένσταση, το νομοσχέδιο ψηφίζεται σε νόμο. Το υπʼ αριθμόν 7 θέμα, που είναι «Ο περί Προϋπολογισμού του Οργανισμού Κυπριακής Γαλακτοκομικής Βιομηχανίας του 2014 Νόμος του 2013», αναβάλλεται για μία βδομάδα. Ν. ΤΟΡΝΑΡΙΤΗΣ: Κύριε Πρόεδρε, όσον αφορά το υπʼ αριθμόν 7 θέμα, όπως ενημερώσαμε και τη σύσκεψη των αρχηγών, ζητούμε ως Δημοκρατικός Συναγερμός να συζητηθεί στην επιτροπή ή εν πάση περιπτώσει να κατατεθούν και να συζητηθούν τα δύο νομοσχέδια που αφορούν και το κλείσιμο του συγκεκριμένου οργανισμού στην επιτροπή Γεωργίας. Υπάρχει ένσταση; Όχι. Συνεπώς, θα γίνει αυτό που εισηγήθηκε ο κοινοβουλευτικός εκπρόσωπος του Δημοκρατικού Συναγερμού. Το υπʼ αριθμόν 8 θέμα είναι «Οι περί Προξενικών Τελών (Τροποποιητικοί) (Αρ. 2) Κανονισμοί του 2013». Η έκθεση θεωρείται αναγνωσθείσα. (Η σχετική έκθεση) Έκθεση της Κοινοβουλευτικής Επιτροπής Εξωτερικών και Ευρωπαϊκών Υποθέσεων για τους κανονισμούς «Οι περί Προξενικών Τελών (Τροποποιητικοί) (Αρ. 2) Κανονισμοί του 2013» Παρόντες: Αβέρωφ Νεοφύτου, πρόεδρος Πρόδρομος Προδρόμου Αδάμος Αδάμου Σοφοκλής Φυττής Φειδίας Σαρίκας Δημήτρης Συλλούρης Η Κοινοβουλευτική Επιτροπή Εξωτερικών και Ευρωπαϊκών Υποθέσεων μελέτησε τους πιο πάνω κανονισμούς σε δύο συνεδρίες της, που πραγματοποιήθηκαν στις 6 Δεκεμβρίου 2013 και την 31 η Ιανουαρίου Στην πρώτη συνεδρία της επιτροπής κλήθηκαν και παρευρέθηκαν εκπρόσωποι του Υπουργείου Εξωτερικών και του Τμήματος Αρχείου Πληθυσμού και Μετανάστευσης του Υπουργείου Εσωτερικών. Η Νομική Υπηρεσία της Δημοκρατίας, παρ όλο που κλήθηκε, δεν εκπροσωπήθηκε στη συνεδρία της επιτροπής. Σκοπός των υπό αναφορά κανονισμών είναι η τροποποίηση των περί Προξενικών Τελών βασικών κανονισμών, έτσι ώστε να εισαχθεί σ αυτούς πρόνοια για την επιβολή τέλους ύψους 30 (τριάντα ευρώ), για σκοπούς παραχώρησης παράτασης της θεώρησης εισόδου σε κάτοχο θεώρησης εισόδου, όταν συντρέχουν συγκεκριμένοι λόγοι. Σύμφωνα με τα στοιχεία που κατατέθηκαν στην επιτροπή από τους εκπροσώπους του Υπουργείου Εξωτερικών, με βάση την ισχύουσα διαδικασία για παράταση της θεώρησης εισόδου ο κάτοχος θεώρησης εισόδου που επιθυμεί την παράτασή της υποβάλλει σχετικό αίτημα στο Υπουργείο Εξωτερικών, το οποίο εξετάζει τη σχετική αίτηση και στην περίπτωση θετικής απόφασης η υπό αναφορά παράταση χορηγείται από την Υπηρεσία Αλλοδαπών και Μετανάστευσης ατελώς. Με την προτεινόμενη τροποποίηση, όπως αναφέρεται στα ίδια στοιχεία, επιτυγχάνεται πρόοδος στη σύγκλιση με το κεκτημένο κοινής πολιτικής θεωρήσεων Σένγκεν σε σχέση με την επιβολή τελών θεώρησης. Ειδικότερα, τα κράτη μέλη της Ευρωπαϊκής Ένωσης, όπως αναφέρεται, που εφαρμόζουν τον Κοινό Κώδικα Θεωρήσεων επιβάλλουν για το σκοπό αυτό τέλος ύψους 30, το οποίο αποτελεί μέρος του κεκτημένου Σένγκεν, το οποίο δεσμεύει και την Κυπριακή Δημοκρατία. Επιπρόσθετα, όπως αναφέρεται στα ίδια στοιχεία, με την προτεινόμενη τροποποίηση εκσυγχρονίζεται η γενικότερη πολιτική θεωρήσεων και αντιμετωπίζεται το διοικητικό κόστος που προκύπτει κατά τη διαδικασία χορήγησης παράτασης της θεώρησης εισόδου. Η εκπρόσωπος του Τμήματος Αρχείου Πληθυσμού και Μετανάστευσης συμφώνησε με τις πρόνοιες των κανονισμών. Υπό το φως των πιο πάνω, η Κοινοβουλευτική Επιτροπή Εξωτερικών και Ευρωπαϊκών Υποθέσεων, αφού έλαβε υπόψη όλα όσα τέθηκαν ενώπιόν της, υιοθετεί τους σκοπούς και τις επιδιώξεις των κανονισμών και γι αυτό ομόφωνα εισηγείται στη Βουλή την έγκρισή τους, αφού τροποποιηθεί ο τίτλος τους, ώστε να αναφέρονται ως «Οι περί Προξενικών Τελών (Τροποποιητικοί) Κανονισμοί του 2014». 1389\n10 Υπάρχουν ομιλητές επί θέματος αρχής; Δεν υπάρχουν ομιλητές. Ερωτώ εάν υπάρχει ένσταση στην έγκριση αυτών των κανονισμών. (Κτυπά τη σφύρα.) Εφόσον δεν υπάρχει ένσταση, οι κανονισμοί εγκρίνονται. Το υπʼ αριθμόν 9 θέμα είναι «Ο περί Προστασίας Μαρτύρων (Τροποποιητικός) Νόμος του 2013». Η έκθεση θεωρείται αναγνωσθείσα. (Η σχετική έκθεση) Έκθεση της Κοινοβουλευτικής Επιτροπής Νομικών για το νομοσχέδιο «Ο περί Προστασίας Μαρτύρων (Τροποποιητικός) Νόμος του 2013» Παρόντες: Σωτήρης Σαμψών, πρόεδρος Ρίκκος Μαππουρίδης Άριστος Δαμιανού Γιώργος Γεωργίου Αντώνης Αντωνίου Η Κοινοβουλευτική Επιτροπή Νομικών μελέτησε το πιο πάνω νομοσχέδιο σε δύο συνεδρίες της, που πραγματοποιήθηκαν στις 22 και 29 Ιανουαρίου Στα πλαίσια των συνεδριάσεων αυτών κλήθηκαν και παρευρέθηκαν ενώπιον της επιτροπής εκπρόσωποι του Υπουργείου Δικαιοσύνης και Δημοσίας Τάξεως και της αστυνομίας. Η Νομική Υπηρεσία της Δημοκρατίας, παρ όλο που κλήθηκε, διαμήνυσε στην επιτροπή ότι δεν ήταν δυνατό να εκπροσωπηθεί. Σκοπός του νομοσχεδίου, όπως αυτό κατατέθηκε αρχικά, είναι η τροποποίηση του περί Προστασίας Μαρτύρων Νόμου [Νόμος 95(Ι) του 2001], ώστε να προβλέπεται ρητά ότι σε περίπτωση οπτικογραφημένης κατάθεσης προσώπου θα παρέχεται στο πρόσωπο που δίνει την κατάθεση αντίγραφο της απομαγνητοφωνημένης και δακτυλογραφημένης κατάθεσης. Σύμφωνα με τα στοιχεία που τέθηκαν ενώπιον της επιτροπής, η προτεινόμενη τροποποίηση κρίθηκε σκόπιμη έπειτα από εισήγηση της αστυνομίας, ώστε να συνάδει με τη σχετική πρόνοια σε άλλες ισχύουσες νομοθεσίες. Συγκεκριμένα, στο άρθρο 35 του περί Βίας στην Οικογένεια (Πρόληψη και Προστασία Θυμάτων) Νόμου προβλέπεται ρητά το δικαίωμα του προσώπου που δίνει οπτικογραφημένη κατάθεση και του κατηγορουμένου να εφοδιαστούν με αντίγραφο της απομαγνητοφωνημένης και δακτυλογραφημένης ηχητικής ζώνης της οπτικοταινίας στην οποία καταγράφηκε η κατάθεση. Παράλληλα, στο άρθρο 7 του περί Ποινικής Δικονομίας Νόμου προβλέπεται το δικαίωμα του κατηγορουμένου να εφοδιαστεί με αντίγραφο των καταθέσεων και εγγράφων που λήφθηκαν κατά τη διερεύνηση της υπόθεσής του. Ειδικότερα, με βάση τα ίδια στοιχεία, στην υπό τροποποίηση νομοθεσία παρέχεται το δικαίωμα παραχώρησης αντίγραφου της οπτικογραφημένης κατάθεσης μόνο και όχι της απομαγνητοφωνημένης και δακτυλογραφημένης κατάθεσης, με αποτέλεσμα η διαφορά αυτή σε σχέση με τα προαναφερόμενα νομοθετήματα να δυσχεραίνει το έργο της αστυνομίας. Στα πλαίσια της συζήτησης που διεξήχθη ενώπιόν της, η επιτροπή έκρινε σκόπιμο να υιοθετηθεί αυτούσιο το λεκτικό των σχετικών διατάξεων του περί Βίας στην Οικογένεια (Πρόληψη και Προστασία Θυμάτων) Νόμου. Ως εκ τούτου και έχοντας τη σύμφωνη γνώμη των εκπροσώπων του Υπουργείου Δικαιοσύνης και Δημοσίας Τάξεως και της αστυνομίας, η επιτροπή διαμόρφωσε το κείμενο του νομοσχεδίου, ώστε σ αυτό να διαλαμβάνεται ότι στο πρόσωπο που καταθέτει δίνεται αντίγραφο της απομαγνητοφωνημένης και δακτυλογραφημένης ηχητικής ζώνης της οπτικοταινίας στην οποία καταγράφηκε η κατάθεσή του. Υπό το φως των πιο πάνω, η Κοινοβουλευτική Επιτροπή Νομικών ομόφωνα εισηγείται στην ολομέλεια της Βουλής την ψήφιση του νομοσχεδίου σε νόμο όπως αυτό διαμορφώθηκε στη βάση των πιο πάνω, αφού προηγουμένως τροποποιηθεί ο τίτλος του, ώστε να αναφέρεται ως «Ο περί Προστασίας Μαρτύρων (Τροποποιητικός) Νόμος του 2014». Υπάρχουν ομιλητές επί θέματος αρχής; Δεν υπάρχουν. Δεύτερη ανάγνωση. 1390


Γιόλα Παπαδοπούλου Blog: Bιβλιοπαρουσίαση από την Μαρία Χρ. Πασχούδη\nBιβλιοπαρουσίαση από την Μαρία Χρ. Πασχούδη\nΔημοσιεύω την Βιβλιοπαρουσίαση του Αργού Χορού που έκανε η καθηγήτρια -φιλόλογος Μαρία Χρ. Πασχούδη στα Γιαννιτσά στις 28 Απριλίου 2013.\nΘα ξεκινήσω τη σημερινή μας παρουσίαση με μια επισήμανση, που έχω ξανακάνει: από την πόλη μας και την ευρύτερη περιοχή λείπουν κάποια πανεπιστημιακά τμήματα, που, ωστόσο, σήμερα στην εποχή της κρίσης η δημιουργία τους φαντάζει ουτοπική και ανεδαφική. Αυτά όμως θα δημιουργούσαν τις απαραίτητες προϋποθέσεις για την ανάδειξη πνευματικών αναζητήσεων και την εκδήλωση προσπαθειών κάλυψης αυτής της ανάγκης. Και δεν είμαι η μοναδική, φυσικά, που το διαπιστώνω.\nΩστόσο, όσο αντικειμενική είναι αυτή η έλλειψη άλλο τόσο αντικειμενική είναι και η παρατήρηση πως στην πόλη μας γίνονται όλο και περισσότερες πολιτιστικές κινήσεις, που προσπαθούν να ξεδιψάσουν την πνευματική και γνωστική δίψα των συμπολιτών μας, και πως υπάρχουν συμπολίτες μας που δεν εφησυχάζουν, αλλά δραστηριοποιούνται σε αυτόν τον κινούμενο και αενάως διαμορφούμενο και μεταμορφούμενο χώρο των ιδεών. Ευτυχώς για την πόλη μας υπάρχουν δυνάμεις που προσπαθούν να την κρατήσουν ζωντανή. Μέσα σε αυτή τη λογική των πραγμάτων είναι και η σημερινή παρουσίασή μας, του βιβλίου «Αργός χορός» της πολύ γνωστής συγγραφέα, Γιόλας Δαμιανού.\nΝιώθω ιδιαίτερη χαρά και τιμή που σήμερα παρουσιάζουμε μια διακεκριμένη, με βραβεύσεις και διακρίσεις, συγγραφέα από την Κύπρο. Είχα την ευκαιρία να την προσκαλέσω την Πέμπτη στο σχολείο μας, το 2ο Λύκειο Γιαννιτσών, και να συνομιλήσει με τους μαθητές μας και να τους μυήσει στα μυστικά μονοπάτια του έργου της και της λογοτεχνίας. Να τους κάνει υποψιασμένους αναγνώστες και κοινωνούς των προβληματισμών και σκέψεων της. Αυτός είναι, άλλωστε, και ο στόχος του σχολείου η παροχή ερεθισμάτων και παραστάσεων ανοικτών στο κοινωνικό και πολιτισμικό γίγνεσθαι.\nΗ σύλληψη της υπόθεσης του μυθιστορήματος και ο τρόπος που δομείται, θα μπορούσε να πει ένας προσεκτικός παρατηρητής πως αποκαλύπτεται από τη συγγραφέα μέσα από τα λόγια της γιαγιάς Σοφίας: «Κάθομαι μπροστά στο ανοιχτό παράθυρο κι αφήνω τις αναμνήσεις να κατακλύζουν το μυαλό μου. Τα αυτιά μου αφουγκράζονται να πιάσουν ήχους από πετάλια ποδηλάτου και τον ήχο από το κουδουνάκι να βγαίνει από τη στροφή..» και αλλού «Η σκέψη της Αμμοχώστου δε μ’ άφηνε να κοιμηθώ. Οι κρυμμένες μνήμες ακόμα πονούσαν. Το φευγιό μας από το Βαρόσι ήταν μια ανοιχτή πληγή που η ψυχή μου αρνιόταν να επουλώσει. Σκεφτόμουν τους δρόμους της Αμμοχώστου που διανύαμε κάθε πρωί με την άμαξα για το σχολείο. Η ατέλειωτη παραλία με τη λεπτή αμμουδιά και τη μυρωδιά της αλμύρας, που έσμιγε με τους λεμονανθούς και τα κρίνα…».\nΗ ιστορία, όπως έγινε αντιληπτό, εκτυλίσσεται στην Κύπρο και ιδιαίτερα στην Αμμόχωστο, την «ωραιότερη γη της γης» του Σεφέρη.\nΣε κάποιο σημείο του βιβλίου της γράφει:\n«Τέτοια ήταν η Αμμόχωστος μια φορά. Λιμάνι του κόσμου και καμάρι της Ανατολής. Εκεί έζησαν πάθη κι έρωτες φοβεροί. Μίση γιγάντια κι εγκλήματα κι ηρωισμοί. Η ιστορία της είναι βουτημένη στο χρυσάφι και το αίμα, στην πορφύρα της δόξας και την πίσσα της αμαρτίας.\nΣήμερα η Αμμόχωστος(η παλιά πόλη) είναι ένα βουβό χορταριασμένο κοιμητήρι όπου μόνο οι πέτρες μιλούν. Φαντάσματα και θρύλοι τη στοιχειώνουν κι η γη κρύβει ακόμα πολλά μυστικά». Και αυτή τη νεκρή πόλη βλέπει ο ταξιδευτής αν σταθεί σε ορισμένο ψηλό σημείο από την πλευρά της Δεκέλειας.\nΉρωας του έργου ο Αλέκος. Μορφωμένος με τις περγαμηνές του από το εξωτερικό και με όνειρα για ένα λαμπρό μέλλον εισπράττει την απόρριψη, όχι γιατί δεν αξίζει μια καλή επαγγελματική αποκατάσταση, αλλά γιατί το σαθρό κατεστημένο σε συνδυασμό με την οικονομική κρίση που μαστίζει τη χώρα δεν επιτρέπει στους ταλαντούχους και προικισμένους νέους να βρουν αυτό που αξίζουν. Και κάπου σε αυτό το σημείο της απελπισίας και απόγνωσης του νεαρού ήρωα έρχεται η γιαγιά του ως καλός άγγελος ή ως «από μηχανής θεός» να δράσει καταλυτικά στην εξέλιξη του μύθου, αλλά και να δώσει σε μας ένα καταπληκτικό μάθημα ζωής μέσα από τις σελίδες του μυθιστορήματος.\nΤο έργο ξεκινά σε ρυθμό πιανίσσιμο. Ακόμη και η έκρηξη στο Μαρί που σημάδευσε τη ζωή και την οικονομία του νησιού της Κύπρου και οδήγησε ακόμη γρηγορότερα στην οικονομική σημερινή κρίση, που συγκλονίζει τον αναγνώστη με την έντασή της, δίνει μόνο μια γεύση για τα όσα θα βιώσει στις επόμενες σελίδες. Αλλά μόνον όταν αρχίσει η γιαγιά Σοφία να ξετυλίγει την πολύπαθη ζωή της, τόσο αναπάντεχη και αντίθετη με όσα ο Αλέκος ξέρει για αυτήν, μόνον τότε ο αναγνώστης θα έχει την ευκαιρία να χαθεί, να ταξιδέψει στην εποχή που η Αμμόχωστος ήταν γεμάτη ζωή, τα παιδιά έπαιζαν ανέμελα και ονειρεύονταν στο Πύργο του Οθέλλου\n«την ώρα που ο ήλιος έριχνε τις πλαγιαστές ακτίνες πάνω του κι έβαφε τους πέτρινους τοίχους με μαβιές σκιές. Αυτό έκανε τη φαντασία μας να γεμίζει εικόνες από μεγαλοπρεπή σαλόνια με αμύθητο πλούτο, αλλά και αναστεναγμούς και δάκρυα…». Ιστορία και μυθοπλασία αλληλοπεριχωρούνται και είναι απόλυτα θεμιτό να σημειώσουμε πως το μυθιστόρημα είναι πολύ κοντά στο ιστορικό μυθιστόρημα, κρατώντας όμως όλα εκείνα τα σύγχρονα στοιχεία της μοντέρνας λογοτεχνίας που προσεγγίζουν το σύγχρονο αναγνώστη και τον βεβαιώνουν πως εδώ διαβάζει ένα σύγχρονο έργο με αρετές κλασικής λογοτεχνίας. «Η γιαγιά Σοφία ποτέ δεν μίλησε… Παιδάκι, δεν τον κάθισε ποτέ στα γόνατά της να του διηγηθεί αυτό το παραμύθι… και τώρα χάθηκε στις λεωφόρους της ίδιας του της ιστορίας».\nΣύμφωνα με παρατήρηση του Παναγιώτη Μουλλά όλοι οι γνήσιοι συγγραφείς, λίγο έως πολύ αυτοβιογραφούνται ή καλύτερα κλείνουν μέσα στο έργο τους βιωματικές εμπειρίες, που άλλες τις έζησαν ή άλλες τις άκουσαν ή άλλες τις είδαν, ίσως εκ του μακρόθεν, ή τις έμαθαν από άλλους παλιότερους. Για τον «Αργό Χορό» δεν πρόκειται εγώ να σας πω αν είναι βιωματικός ή σε ποιο βαθμό. Αυτό το αφήνω στην ίδια τη συγγραφέα να μας το πει, διατηρώντας κάθε δικαίωμα να μας πει την αλήθεια ή να μας μαγέψει, κλείνοντας το μάτι στη μυθοπλασία. Άλλωστε, κάθε λογοτεχνική ανάγνωση θέλει την πλάνη, το μυστήριο. Είναι όλα αλήθεια; Πού αρχίζει και πού τελειώνει η πραγματικότητα; Αλλά αυτή ακριβώς είναι η γοητεία της του Λόγου Τέχνης.\nΜια ιδιαίτερα πολύτιμη επισήμανση αφορά στον πρωτότυπο τρόπο που μηχανεύεται η συγγραφέας, ώστε μέσα από δυο παράλληλα εξελισσόμενες ιστορίες, που όμως η μια ξεκινά πριν το 1955 και η άλλη in medias res το 2011, να δώσει την ιστορία της πολύπαθης Κύπρου, που συνδέεται άμεσα και με την ιστορία του ελληνισμού, στη ευρύτητά του. Η αφήγηση στο παρόν εναλλάσσεται με το παρελθόν, αλλά δοσμένο με έναν αόριστο που έχει τη δύναμη του ενεστώτα και τα γεγονότα είναι ως να συμβαίνουν στο σήμερα. Ο χώρος, ο χρόνος και το πρόσωπο του αφηγητή αποδεικνύουν την εξαιρετική επεξεργασία του υλικού. Την ιστορία την αφηγούνται διαφορετικοί οι αφηγητές, καθώς στην αναδρομική αφήγηση το ρόλο αναλαμβάνει η Σοφία, ενώ στην παροντική αφήγηση κυριαρχεί ο παντογνώστης αφηγητής που όμως μοιάζει να παρακολουθεί βήμα – βήμα τους ήρωες και κάποτε δεν μας αποκαλύπτει απόλυτα όσα γνωρίζει.\nΟι μικροϊστορίες των ηρώων, πρωτευόντων και δευτερευόντων, συμπλέκονται και συμπληρώνουν τόσο το μωσαϊκό της ζωής των ίδιων, που αποτελούν ολοκληρωμένους χαρακτήρες και όχι καρικατούρες, όσο και της ιστορικής πραγματικότητας, τόσο άρτια που στο τέλος του έργου ο αναγνώστης βιώνει την «τοιούτων παθημάτων κάθαρσιν» και αποκαθίσταται η τάξη τόσο για τους ήρωες όσο και για τους νεκρούς που έφυγαν. Ακόμη και αν αποτελεί την οικογενειακή ιστορία του ήρωα, ωστόσο, κατορθώνει και περνά στο καθολικό, θα μπορούσε να είναι η ιστορία και οπουδήποτε άλλου, ιδιαίτερα σε κείνα τα δύσκολα για την Κύπρο και τον ελληνισμό χρόνια του ’55, του ’64, του ’74, του ‘11.\nΗ αγάπη… ποιος θα μπορούσε να την αγνοήσει, αλλά και ποιος θα ήθελε να το κάνει. Αυτή διατρέχει το κείμενο: Η αγάπη του Αλέκου και της Άννας, η αγάπη του πατέρα και της μητέρας του, η αγάπη της Σοφίας και του Σωτήρη, η αγάπη του Πέτρου και της Σοφίας• η αγάπη της Σοφίας για τον πατέρα της, ζεστή, βαθιά• η αγάπη της για το νησί της, που είναι βαθιά στην ψυχή, για την Αμμόχωστο, που τόσο τη χαράκωσαν, όπως και την Κύπρο όλη, οι Άγγλοι, οι Τούρκοι και όλοι όσοι θέλησαν να την κατακτήσουν για τη στρατηγική θέση της στα γεωπολιτικά συμφέροντα στη Μεσόγειο, για τον πλούτο της, για την ομορφιά της.\nΌταν ξεκίνησα να ετοιμάζω τη σημερινή εισήγηση, υπήρχε στο νου μου το δίλημμα, αν θα είναι απαραίτητο να σας δώσω αναγνωριστικά στοιχεία περίληψης της υπόθεσης ή όχι. Προτίμησα να μισανοίξω την πόρτα στην υπέροχη αυτή ιστορία που μας έδωσε η Γιόλα Δαμιανού, με μισόλογα, αφήνοντας την περιέργεια να δουλέψει και να ωθήσει στην ανάγνωση του βιβλίου.\nΔε θα υπερέβαλλα αν υπερθεμάτιζα ότι το μυθιστόρημα διαβάζεται απνευστί, γιατί καθηλώνει με τον πλούτο των λέξεων, την ενάργεια των περιγραφών και τη δύναμη της ειλικρίνειας, με τα οποία μέσα αποφάσισε η συγγραφέας να προσεγγίσει το δύσκολο θέμα των επανειλημμένων τουρκικών επιθέσεων. «Νέοι ψίθυροι έσπειραν για άλλη μια φορά τον πανικό, τον Ιούλιο η Τουρκία ετοιμάζεται να εισβάλει στην Κύπρο, τα πλοία της βρίσκονται ήδη στα ανοιχτά της Κερύνειας». «Ήταν Αύγουστος του ’64, όταν τουρκικά αεροπλάνα βομβάρδισαν το νησί» Ή αργότερα «Εκείνη η ξεγνοιασιά κράτησε μέχρι το πρωινό της 15ης Ιουλίου 1974, που χτύπησε το τηλέφωνο και πέτρωσε το γέλιο κι έγινε γκριμάτσα η χαρά. «Μη βγείτε από το σπίτι έγινε πραξικόπημα…» «Τα νέα έφταναν ανατριχιαστικά μέσω ειδήσεων, πότε στόμα με στόμα. Εκτελέσεις αιχμαλώτων, ομαδικοί βιασμοί γυναικών. Ο τούρκικος στρατός απ’ όπου περνούσε δεν ξεχώριζε παιδιά, νέες, γριές… ο φόβος σαν φάντασμα κόλλησε στα τοιχώματα του μυαλού, μας γινόταν συνείδηση πως από δω και μπρος άλλοι θα εξουσίαζαν το μυαλό και το κορμί μας …προσμέναμε το μοιραίο».\nΘα πρέπει να λάβουμε υπόψη μας ότι ο πεζογράφος σε σχέση με τον ποιητή παρέχει ευκολότερα τους κώδικες του έργου του στον αναγνώστη του, απλούστερα του μεταδίδει εμπειρίες και εικόνες, μεταλλάξεις και προβληματισμούς. Όμως η τέχνη καταδεικνύεται από τις πολλαπλές ερμηνείες, προσεγγίσεις και οπτικές που μπορεί να δεχτεί ένα πεζογράφημα. Και ο «Αργός Χορός» είναι ένα μυθιστόρημα που μπορεί να διαβαστεί πολλαπλώς και ο εκάστοτε αναγνώστης να φωτίσει ή να εστιάσει στις εκδοχές που επιθυμεί. Το σίγουρο είναι πως θα απολαύσει ολόκληρο το έργο.\nΤο εξαιρετικά ενδιαφέρον στοιχείο είναι πως το βιβλίο είναι γραμμένο από μια Κύπρια. Έτσι έχουμε τη δυνατότητα να δούμε τα γεγονότα, εμείς οι Ελλαδίτες, από την άλλη πλευρά του Αιγαίου και από την πλευρά αυτών που τα υπέστησαν. Ο τίτλος αινιγματικός και για μεγάλο μέρος της αφήγησης σιβυλλικός και ανερμήνευτος μπορεί να αναγνωστεί δίσημα: Και ως ένα αργό ταγκό των πρωταγωνιστών, αλλά και ως ένας αργός μαρτυρικός χορός για «το προκαθορισμένο σχέδιο της πράσινης γραμμής, που ο εχθρός υλοποιούσε στα μουλωχτά και σε κάποιο χρόνο που εμείς δε γνωρίζαμε θα ξαπλωνόταν σα θεριό να χωρίσει το νησί στα δυο».\nΚάθε φορά που μου ζητείται να παρουσιάσω ένα λογοτεχνικό έργο, πεζό ή ποιητικό, πάντα αναζητώ κρίκους να το δέσω με τη σχολική μας πραγματικότητα, όχι γιατί διέπομαι από την αγωνία θήρευσης του χρήσιμου ή συμπόρευσης με παραδοσιακά μοντέλα ή γιατί δεν υπάρχουν άλλοι τρόποι να αγγίξει η λογοτεχνία τους νέους στην πραγματικότητα της διευρυμένης κοινωνικής δικτύωσης. Αλλά, γιατί πιστεύω πως η λογοτεχνία μπορεί να αποτελέσει απόλαυση και μέσο βίωσης πολυσύνθετων βιωμάτων και αισθημάτων, μπορεί να προβάλλει ένα άλλο αισθητικό πρότυπο σε μια εποχή που την καθημερινότητα μονοπωλούν η οικονομία, η πολύπλευρη κρίση και οι επιπτώσεις της, μπορεί να δώσει τη δυνατότητα της προσέγγισης της ιστορίας απολαυστικά, βιωματικά και καθόλου πληκτικά.\nΈτσι, το μυθιστόρημα «Αργός Χορός» μπορεί να λειτουργήσει ως παράλληλο σε κείμενα τόσο του Λυκείου όσο και του Γυμνασίου. Παραπέμπω δειγματικά στα Στέφανα της κόρης του τού Κυριάκου Χαραλαμπίδη, στα ποιήματα του Κώστα Μόντη, στην Ελένη του Γιώργου Σεφέρη, στο Μόνο γιατί μ’ αγάπησες της Μαρίας Πολυδούρη, ακόμη -ακόμη και στα πεζογράφηματα Μες στους προσφυγικούς συνοικισμούς και Στου Κεμάλ το σπίτι του Γιώργου Ιωάννου, για τις συγκρίσεις της ζωής των προσφύγων και των λόγων που εξαναγκάστηκαν να γίνουν, αλλά και για τις σχέσεις και τη στάση του ενός λαού απέναντι στον άλλον.\nΚυρίες και κύριοι, δε θα σας κουράσω άλλο με τις δικές μου ενδοσκοπήσεις, που, απλώς, αποτελούν προσπάθειες ανιχνευτή. Λαθραία η είσοδος στον κόσμο της συγγραφέα και ίσως –ίσως και έξω από τις προθέσεις της, ωστόσο όμως, από την πόρτα που η ίδια άνοιξε. Άλλωστε, είναι μεγάλο το δέος, όταν, όσα λες, τα ακούει ο ίδιος ο δημιουργός. Αν δεν έγινε εφικτή η προσέγγιση στις βαθιές άκριες της ψυχής της, ας είναι μεγάθυμη. Και της ζητούμε η ίδια να μας οδηγήσει λίγο πιο μέσα στα μυστικά μονοπάτια του κόσμου της και να μας χρήσει μυημένους αναγνώστες.\nΑναρτήθηκε από Yiola Papadopoulou στις 5:27 μ.μ.


Monday, 02 October 2017 22:51\nΑπό το La La Land στα βήματα χορού του Fred Astaire, σαν κινηματογραφικοί ήρωες ξεκινάμε τον χορό!\nΚάθε φθινόπωρο μοιάζει με την αρχή του χρόνου καθώς ένας νέος κύκλος ξεκινά γεμάτος σχέδια, όνειρα και προσωπικούς στόχους όπως η γνωστή για τους περισσότερους υπόσχεση στον εαυτό τους: «Φέτος θα ξεκινήσω εντατική γυμναστική και διατροφή οπωσδήποτε». Οι μήνες όμως περνούν, η αναβλητικότητα κυριαρχεί τη σκέψη και η υπόσχεση στον εαυτό σου για το "ευ ζην" μοιάζει να απομακρύνεται. Η ιδέα για ένα χουχουλιάρικο απόγευμα στον καναπέ παρέα με ένα ζεστό ρόφημα, σοκολάτες, κουβερτούλα και τον νέο κύκλο της αγαπημένης σου σειράς ακούγεται δελεαστικότερη από μία εντατική προπόνηση στο γυμναστήριο ή από τη σκέψη για τζόκινγκ στη φύση. Όλα αυτά μέχρι την Άνοιξη όπου οι πρώτες ζέστες ημέρες ξεκινούν και η σκέψη του καλοκαιριού τριβελίζει το μυαλό. Οι μηχανές αναζήτησης του διαδικτύου ψάχνουν ασταμάτητα κάποια μαγική συνταγή όπου σε ελάχιστο χρόνο, σχεδόν μηδενικό, θα απαλλάξει το σαν τη βαρυχειμωνιά σώμα από όλες τις αμαρτίες των προηγούμενων μηνών. Αδύνατον! Ακόμα και ο Panoramix στο χωριό των Γαλατών δεν το είχε καταφέρει! Μήπως λοιπόν φέτος ήρθε η στιγμή για όχι μία ακόμη υπόσχεση που δεν θα τηρηθεί αλλά για μία ουσιαστική αλλαγή; Μία λύση που θα ανταποκρίνεται στις προσωπικές ανάγκες του εαυτού και θα προκαλεί αισθήματα ευφορίας και όχι καταπίεσης;\nΓιατί να περπατάς αφού μπορείς να χορέψεις;\nΟ χορός αποτελεί μία ιδανική μορφή άσκησης που βοηθά ακόμη και τους πιο νωχελικούς να δουν τη γυμναστική με άλλο μάτι!\nΕίναι τρόπος διασκέδασης, είναι τρόπος εκτόνωσης αλλά το κυριότερο είναι μία εξαιρετική μορφή άσκησης που προκαλεί τέρψη στην ψυχή και το σώμα ενώ η εντατική ενασχόληση με τον χορό επιφέρει στον οργανισμό πολλαπλά οφέλη.\nΑν θέλετε να ακονίσετε το μυαλό σας και να γίνετε πιο έξυπνοι ο χορός μπορεί να σας βοηθήσει. Σύμφωνα με έρευνες η ενασχόληση με το χορό βελτιώνει τις γνωστικές δεξιότητες του μυαλού και το προετοιμάζει για μάθηση. Κατά τη διάρκεια του χορού, το σώμα στέλνει αίμα στον εγκέφαλο, το οποίο τον τροφοδοτεί με τη γλυκόζη και το οξυγόνο που χρειάζεται για να λειτουργήσει καλά ενώ σε επίπεδο ψυχολογίας ο χορός βοηθάει στην αντιμετώπιση συναισθηματικών διαταραχών. Επίσης σύμφωνα με έρευνα του "Αlbert Einstein College of Medicine" στη Νέα Υόρκη, ο χορός μειώνει σημαντικά τον κίνδυνο άνοιας. Τα αποτελέσματα των ερευνών έδειξαν ότι το 76% των ανθρώπων που χόρευαν σε τακτά χρονικά διαστήματα παρουσίαζε λιγότερα σημάδια άνοιας, σε σύγκριση με άλλες σωματικές και γνωστικές δραστηριότητες.\nΟ χορός είναι πολύ καλή άσκηση που βοηθάει το σώμα να αδυνατίσει αλλά και να διατηρηθεί υγιές. Δεν είναι τυχαίο ότι οι χορευτές έχουν σώματα άξια θαυμασμού! O χορός -μαζί με το κολύμπι- είναι μια από τις καλύτερες αερόβιες ασκήσεις. Αυξάνει το ρυθμό του μεταβολισμού, βοηθάει στις καύσεις του οργανισμού και επομένως συμβάλλει στην απώλεια κιλών. Έχει μάλιστα υπολογιστεί ότι 90" χορογραφίας διαγωνιστικού τύπου (υψηλού δηλαδή επιπέδου) ισοδυναμεί με 800 μέτρα σπριντ!\nΈνας χρόνος συστηματικής ενασχόλησης με τον χορό βοηθά στη σύσφιγξη των κοιλιακών, δυναμώνει τον κορμό και γυμνάζει τα άκρα, ενώ παράλληλα χαρίζει ευλυγισία. O μαθητής διδάσκεται να συντονίζει τα διάφορα μέλη του σώματός του, αποκτώντας αρμονία στην κίνηση. Επίσης, μέσα από τον χορό, διδάσκεται κανείς να στέκεται και να περπατάει σωστά, ελέγχοντας το σώμα του. Όλα αυτά επιτυγχάνονται και με τη βοήθεια της διαφραγματική αναπνοής, που ισχυροποιεί την καρδιά και διευρύνει την ελαστικότητα των πνευμόνων.\nΠοτέ δεν είναι αργά για νέα ξεκινήματα... Μαθήματα χορού μπορεί να ξεκινήσει ο καθένας, ανεξαρτήτως φύλου και ηλικίας. Δεν απαιτούνται ιδιαίτερες ικανότητες ή ταλέντο. Το μόνο που χρειάζεται είναι θέληση.\nΟ χορός αποτελεί έναν μοναδικό τρόπο να βρεις τον εαυτό σου αλλά και να τον χάσεις την ίδια στιγμή... Να ξεφύγεις από τις έννοιες και τα άγχη και να θυμηθείς λίγο τα θέλω σου.\nTango, rumba, mambo, salsa, cha-cha-cha, foxtrot, flamenco, break dance, hip – hop, street dance, R&B καθώς και ελληνικοί παραδοσιακοί χοροί είναι μόνο μερικά από τα είδη χορού που μπορείτε να επιλέξετε.


Ένα θαύμα του Αγίου Δημητρίου μας προειδοποιει για το Μακεδονικό | ΠΝΕΥΜΑΤΙΚΑ ΘΗΣΑΥΡΙΣΜΑΤΑ\n« Εβραία, λέκτορας στο Παν/μιο της Οξφόρδης, άφησε τον Ιουδαϊσμό και έγινε χριστιανή\nΟι Άβαροι και ο Άγιος Δημήτριος »\nΈνα θαύμα του Αγίου Δημητρίου μας προειδοποιει για το Μακεδονικό\nPosted Οκτώβριος 24, 2010 by dosambr in ΣΥΝΑΞΑΡΙΟ, Uncategorized.\tΣχολιάστε\nΟ μήνας Οκτώβριος είναι άρρηκτα συνδεδεμένος με τη Μακεδονία και την πρωτεύουσά της, τη Θεσσαλονίκη.\nΣτις 13.10.1904 σκοτώθηκε στο χωριό Στάτιστα της Καστοριάς-σημερινό χωριό Μελάς- ο Ανθυπολοχαγός του Πυροβολικού Παύλος Μελάς που είχε μεταβεί με ψευδώνυμο στην τουρκοκρατούμενη Μακεδονία για να βοηθήσει τον αγώνα των εντοπίων Ελλήνων κατά των Οθωμανών Τούρκων και των Βουλγάρων κομιτατζήδων. Αυτή θεωρείται συμβολικά ως η έναρξη της ένοπλης φάσεως του Μακεδονικού Αγώνος.\nΕξ άλλου στις 26 Οκτωβρίου 1912, την ημέρα της εορτής του πολιούχου της Αγίου Δημητρίου, ελευθερώθηκε από τον Ελληνικό Στρατό η Θεσσαλονίκη, συμβασιλεύουσα του Βυζαντίου (Ρωμανίας) και σημερινή συμπρωτεύουσα της Ελλάδος. Επειδή αυτές τις ημέρες (φθινόπωρο 2010) πιεζόμεθα διεθνώς να «κλείσουμε» το ζήτημα της ονομασίας των Σκοπίων με μία απαράδεκτη εθνικη υποχώρηση κρίνω σκόπιμο να θυμηθούμε το ιστορικό υπόβαθρο του Μακεδονικού ζητήματος και πως αυτό συνδέεται με τον Μυροβλήτη Άγιο Δημήτριο.\nΗ Μακεδονία ως γεωγραφικός, ιστορικός και εθνολογικός όρος είναι άρρηκτα ταυτισμένη με την ιστορία του Ελληνισμού στην Αρχαιότητα και στο Βυζάντιο. Άλλωστε ο Αλέξανδρος και οι επίγονοί του δημιούργησαν στην Ανατολική Μεσόγειο έναν πολιτισμό, ο οποίος ονομάζεται ελληνιστικός και έτσι γίνεται δεκτός στην διεθνή βιβλιογραφία. Ακριβώς διότι ο Μέγας Αλέξανδρος ως Μακεδών, δηλαδή Έλλην του Βορρά, μετέφερε παντού ελληνικό πολιτισμό. Η πρώτη φορά στην ιστορία που έγινε λόγος για έθνος «Μακεδόνων» ήταν γύρω στο έτος 1600. Τότε οι Έλληνες, οι Σέρβοι, οι Βούλγαροι και άλλοι βαλκανικοί λαοί ήσαν υπόδουλοι στους Οθωμανούς. Ο Παπισμός με ορμητήριο τα παράλια της Δαλματίας, τα οποία ανήκαν τότε στην Βενετία, προσπαθούσε να προσηλυτίσει τους υποδούλους Ορθοδόξους.\nΓια να ελκύσει τους Σέρβους και τους Βουλγάρους ένας Ρωμαιοκαθολικός προπαγανδιστής, ο Μάουρο Ορμπίνι, επενόησε την θεωρία περί Μακεδονικού έθνους, το οποίο έχει σλαβικές ρίζες και είναι άσχετο προς τον Ελληνισμό. Τις καινοφανείς αυτές θεωρίες κατέγραψε στο βιβλίο του «Το Βασίλειο των Σλάβων», αλλά δεν κατόρθωσε να προσελκύσει σημαντικό αριθμό Ορθοδόξων.\nΗ επόμενη προσπάθεια για κατασκευή «Μακεδονικού» έθνους εμφανίσθηκε κατά την διάρκεια του Μακεδονικού Αγώνος μεταξύ Ελλήνων και Βουλγάρων στα πρώτα χρόνια του 20 ου αιώνος. Η Βουλγαρική προπαγάνδα , η οποία εξεφράζετο από την Σχισματική Εκκλησιαστική Εξαρχία και από οργανώσεις όπως η Β.Μ.Ρ.Ο. (στα βουλγαρικά σημαίνει Εσωτερική Μακεδονική Επαναστατική Οργάνωση, δηλαδή Ε.Μ.Ε.Ο.) έρριξε αρχικά το σύνθημα ότι η Μακεδονία πρέπει να ανήκει στη Βουλγαρία. Κάποια όμως παράταξη αυτονομήθηκε μέσα στους κόλπους του Βουλγαρικού κινήματος και έρριξε το σύνθημα «η Μακεδονία στους Μακεδόνες». Σκοπός τους ήταν αφ’ ενός μεν να προσελκύσουν και πληθυσμούς που δεν είχαν βουλγαρική συνείδηση, αφ’ ετέρου δε να συνδυάσουν το αίτημα αυτό με κοινωνικά και αγροτικά αιτήματα ώστε να γίνουν πιο δημοφιλείς. Ούτε αυτοί επέτυχαν κάτι σημαντικό, διότι απλούστατα «Μακεδονικό» έθνος ουδέποτε υπήρξε.\nΌλες οι πηγές του 19ου και των αρχών του 20ου αιώνος καταγράφουν στον χώρο της ιστορικής Μακεδονίας Έλληνες (Ρωμηούς), Σέρβους, Βουλγάρους, Έβραίους, Μουσουλμάνους και ολιγάριθμους ρουμανίζοντες. Στην απογραφή του Οθωμανού Διοικητή της περιφερείας Μοναστηρίου Χιλμή πασά αναφέρονται το 1904 όλες αυτές οι εθνότητες στη Μακεδονία, πουθενά όμως δεν καταγράφεται έστω και μία μικρή ομάδα που να ανήκει σε κάποιο «Μακεδονικό» έθνος.\nΕπίσης στις αναφορές των Δυτικών προξένων της Θεσσαλονίκης προς τις Κυβερνήσεις τους για την βουλγαρική εξέγερση του 1903 ( εξέγερση του Ήλιντεν, δηλ. του Προφήτη Ηλία) δεν υπάρχει η παραμικρή αναφορά σε «Μακεδόνες» ως λαό με ξεχωριστή ταυτότητα. Η περιοχή των Σκοπίων μετά την απελευθέρωσή της από τους Τούρκους ονομάσθηκε αρχικά Νότιος Σερβία, αργότερα δε απετέλεσε την Επαρχία Αξιού με το όνομα Βάρνταρσκα της τότε Γιουγκοσλαβίας.\nΗ τρίτη και σπουδαιότερη προσπάθεια κατασκευής του τεχνητού Μακεδονικού έθνους έγινε από τον κομμουνιστή ηγέτη της Γιουγκοσλαβίας, τον Κροάτη Τίτο, όταν έληγε ο Β Παγκόσμιος Πόλεμος (1944). Ο Τίτο βλέποντας ότι στο νότιο τμήμα της Γιουγκοσλαβίας, το ονομαζόμενο τότε Βάρνταρσκα, ζούσαν Έλληνες, Σέρβοι, Βούλγαροι και Αλβανοί σκέφθηκε να εξουδετερώσει τις πιθανές διεκδικήσεις των γειτονικών του χωρών δημιουργώντας το έθνος των Μακεδόνων και την Σοσιαλιστική Δημοκρατία της Μακεδονίας, ως αυτόνομη οντότητα μέσα στο πλαίσιο της Γιουγκοσλαβίας. Αξιοποιώντας ένα σύνθημα που καλλιέργησε από το 1924 η Κομμουνιστική Διεθνής και χρησιμοποιώντας τις αστυνομικές, καταπιεστικές και προπαγανδιστικές μεθόδους που διαθέτουν τα μονοκομματικά καθεστώτα επέβαλε πλύση εγκεφάλου στον πληθυσμό. Έτσι μετά από τόσες δεκαετίες οι άνθρωποι αυτοί –σε πολύ μεγάλο ποσοστό- έχουν πεισθεί ότι είναι Μακεδόνες απόγονοι του Μεγάλου Αλεξάνδρου. Παράλληλα η σκοπιανή προπαγάνδα εργάσθηκε στο εξωτερικό προβάλλοντας μία κατασκευασμένη Ιστορία περί Μακεδονίας και χρησιμοποιώντας την Σχισματική «Εκκλησία της Μακεδονίας», την οποία ουδεμία Ορθόδοξη Εκκλησία αναγνωρίζει..\nΤο 1991 με την διάλυση της Γιουγκοσλαβίας το έθνος-φάντασμα απέκτησε ανεξάρτητη κρατική οντότητα και συνεχίζει να διεκδικεί την χρήση του ονόματος Μακεδονία κατά τρόπο που πλαστογραφεί την Ιστορία, ενώ προβάλλει εδαφικές και μειονοτικές διεκδικήσεις εις βάρος της Ελλάδος. Ο κίνδυνος φυσικά δεν είναι μήπως μας επιτεθεί ένα φτωχό κρατίδιο, το οποίο σπαράσσεται από εμφύλιες έριδες μεταξύ Σλάβων και Αλβανών. Ο πραγματικός κίνδυνος είναι να αποσυνδεθεί διεθνώς ο όρος Μακεδονία από την Ελλάδα και τον Ελληνισμό, οπότε θα είμαστε πλέον ……υπόλογοι εμείς οι Έλληνες που ονομάζουμε Μακεδονία την Βόρειο Ελλάδα.\nΤο ζήτημα του ονόματος δεν είναι ασήμαντο ούτε αμελητέο. Ο Πλάτων στον «Κρατύλο» διδάσκει ότι το όνομα είναι σημαντικό διότι περιγράφει τη ουσία του περιεχομένου. Και μη μου πείτε ότι είναι αδύνατο ένα κράτος να αλλάξει σήμερα το όνομά του. Προ ολίγων ετών η Γιουγκοσλαβία μετονομάσθηκε σε Σερβία –Μαυροβούνιο με υπόδειξη της Ευρωπαϊκής Ενώσεως. Το ζητούμενο είναι να πιέσουμε με κάθε νόμιμο τρόπο τα Σκόπια αξιοποιώντας και την ευρωπαϊκή μας ένταξη. Διότι δυστυχώς από το 1944 μέχρι σήμερα δεν πιέσαμε όσο έπρεπε τους βόρειους γείτονές μας. Και σήμερα πληρώνουμε την αδράνειά μας.\nΣτο Β βιβλίο των θαυμάτων του Αγίου Δημητρίου περιγράφεται μεταξύ άλλων η συνωμοσία του Μαύρου και του Κούβερ. Περί το 680 μ.Χ. Βούλγαροι στρατιώτες και Έλληνες αιχμάλωτοι αναμίχθηκαν και δημιούργησαν ένα καινούργιο έθνος, το οποίο εγκαταστάθηκε στην περιοχή των Σκοπίων και είχε ως στόχο την κατάληψη της Βυζαντινής Θεσσαλονίκης . Η διήγηση μοιάζει σαν να προφητεύει την κατασκευή του «Μακεδονικού έθνους» που μας ταλαιπωρεί σήμερα. Διότι οι σημερινοί ψευδομακεδόνες των Σκοπίων προέρχονται από άτομα που μέχρι το 1944 δήλωναν Βούλγαροι και αναμίχθηκαν με Έλληνες πολιτικούς πρόσφυγες.\nΗ εξιστόρηση καταλήγει με τη θαυματουργική επέμβαση του Αγίου Δημητρίου, ο οποίος ματαιώνει τα κακόβουλα σχέδια και σώζει την πόλη του (1). Ας προσευχηθούμε και σήμερα στον Μυροβλήτη Άγιο να βοηθήσει την Θεσσαλονίκη και τη Μακεδονία ολόκληρη και να μπορέσουμε να συμβιώσουμε ειρηνικά με τους γείτονές μας χωρίς προκλήσεις και ανιστόρητους αλυτρωτισμούς.


Η μετανάστευση νέων επιστημόνων στο εξωτερικό έχει αυξηθεί κατά πολύ.\nΕλάχιστοι από τα κόμματα παραδοσιακής διακυβέρνσης αντιλήφθηκαν το τσουνάμι που ερχόταν κατά πάνω τους. Κι όμως. Όσοι είχαμε επαφή με την κοινωνία το βλέπαμε. Συντρίμμια έγινε το πολιτικό σύστημα από το μέγα κύμα του κοινωνικού αναβρασμού. Ως αποτέλεσμα, τα κόμματα που πόνταραν σε αυτό βγήκαν κερδισμένα. Το ΠΑΣΟΚ και η ΝΔ αποτελούν ουσιαστικό παρελθόν. Τα ονόματά τους είναι γραμμένα στον τάφο της μεταπολίτευσης. Και δεν έχει νόημα να επιμένουμε στην επιβίωσή τους. Να τελειώνουμε.\nΑμέσως μετά τις εκλογές βλέπουμε να εμφανίζονται με τραγικά προβλέψιμο τρόπο όλες οι αβελτηρίες του πολιτικού συστήματος. Τακτικές κινήσεις, ελιγμοί για το ποιος θα χρεωθεί και ποιος θα επωφεληθεί, λεβέντικα γιουρούσια και εγερτήρια. Και ο Α. Σαμαράς, φωνή πολιτική ρεαλισμού, εγκλωβισμένος στο συγκεκριμένο εκλογικό αποτέλεσμα για το οποίο έχει σοβαρές ευθύνες ως ηγέτης, είναι με τα χέρια δεμένα.\nΟι γελωτοποιοί της ελληνικής πολιτικής, πνευματικής και δημοσιογραφικής ζωής θα μας διασκέδαζαν αφάνταστα ίσως αν τα πράγματα δεν ήταν τόσο σοβαρά. Δυστυχώς, οι νικητές και οι ηττημένοι των εκλογών δεν αντιλαμβάνονται την τραγική κατάσταση της χώρας. Οι πιο θερμόαιμοι που υπόσχονται να κατατροπώσουν τους κατακτητές, αγνοούν το συσχετισμό δυνάμεων και το γεγονός ότι η επιβίωση μιας μικρής χώρας απαιτεί συμμαχίες. Άλλοι υποστηρίζουν την πλήρη απεμπλοκή από το ευρωπαϊκό άρμα με επιστροφή σε εθνικό νόμισμα αγνοώντας ότι ένα τέτοιο εγχείρημα με δεδομένη τη διάλυση της δημόσιας διοίκησης και χωρίς προετοιμασία θα οδηγούσε αυτή τη στιγμή σε εξίσου ολέθρια αποτελέσματα. Για να μην αναφερθώ στα εθνικά θέματα. Την καυτή πατάτα φαίνεται ότι δεν τη θέλει κανείς.\nΠολλοί υποστηρίζουν ότι μια ενδεχόμενη αναγέννηση της κεντροδεξιάς με συστράτευση των πόλων της είναι η λύση ώστε να καταστεί πάλι η παράταξη πολιτικός φορέας αυτοδύναμης εξουσίας. Διαφωνώ – παρότι δεξιός (τι να σημαίνει δεξιός άραγε στις μέρες μας;). Η δεξιά παράταξη λειτούργησε πολυσυλλεκτικά σε άλλες εποχές με διαφορετικούς στόχους ως ένας πόλος ενός δικομματικού συστήματος που εξασφάλιζε πολιτική σταθερότητα στον ψυχροπολεμικό κόσμο. Όμως στο DNA της παράταξης πάντα υπήρχε η τιμοκρατία και τα καπετανάτα. Οι ιδεολογικές διαφοροποιήσεις ήταν ,συνήθως, ο μανδύας πολιτικών φιλοδοξιών. Η τωρινή πολυδιάσπαση δεν οφείλεται σε ιδεολογικούς λόγους αλλά σε προσωπικές διαφορές και φιλοδοξίες των εκάστοτε στελεχών. Συνεπώς, ένα προσκλητήριο για το καλό της παράταξης δεν νομίζω ότι έχει νόημα στις παρούσες συνθήκες. Μια τέτοιου είδους συγκόλληση θα είναι βραχύβια, δυσλειτουργική και θνησιγενής. Άλλωστε, το εθνικό συμφέρον προέχει του κομματικού πατριωτισμού.\nΑλλά πέρα από αυτό, υπάρχει κάτι πιο σημαντικό.Το δίπολο κεντροδεξιά-κεντροαριστερά νομίζω πως τελειώνει, αν δεν έχει τελειώσει ιστορικά. Ο φιλελευθερισμός και ο σοσιαλισμός όπως τους γνωρίσαμε τον περασμένο αιώνα, έχουν εξαντλήσει τα αποθέματά τους στην παγκόσμια ιστορία. Ο νέος παγκόσμιος συσχετισμός δυνάμεων και η αναδιάταξη του διεθνούς σκηνικού με την είσοδο νέων παικτών με γεωπολιτική και δημογραφική ισχύ αλλάζει τις σταθερές που ίσχυαν τον 20ου αιώνα. Κανείς δεν μπορεί να πει με βεβαιότητα πως θα εξελιχθεί το παγκόσμιο παίγνιο μακροπρόθεσμα. Ο πρόσφατος οικονομικός πόλεμος με πεδίο μάχης το παρασιτικό ελληνικό κράτος υπήρξε μάλλον ένα επεισόδιο αυτής της αναδιάταξης.\nΚαι ακολουθούν βασανιστικά ερωτήματα;\nΙδού το διακύβευμα της επιβίωσης μας ως εθνο-κράτους. Βλέπετε κανέναν να συζήτησε ή να συζητάει τα παραπάνω; Εγώ δε βλέπω. Το μόνο που βλέπω είναι μια κακόγουστη οπερέτα πάνω στα ερείπεια.\nΜΑΝΩΛΗΣ Μ 08/05/2012 10:57:53\nΔιαφωνώ ότι ο Σαμαράς έχει σοβαρές ευθύνες. Έκανε το καλύτερο δυνατό. Απλά ο κόσμος ψήφισε με αρνητικό πάθος. Δικαιολογημένα, αλλά έτσι ψήφισε. Ελάχιστη λογική. Και τούτο διότι:\n1. Ο Σαμαράς δεν μπορούσε να προκαλέσει εκλογές τον Δεκέμβριο του 2011 εκτός κι αν ήθελε να κυβερνήσει πάνω σε ερείπια μιας χρεοκοπημένης χώρας πεταγμένης έξω από το ευρώ ή έστω εντελώς περιθωριοποιημένης χωρίς πρόγραμμα χρηματοδόστησης δεδομένης της φαϊνής ιδέας Παπανδρέου για δημοψήφισμα. Να τελειώσει το παραμύθι ότι δήθεν ήταν στο χέρι ενός υπευθύνου ηγέτη μη λαϊκιστή ότι θα μπορούσε να προκαλέσει εκλογές τότε.\n2. Μας απάλλαξε από τον Παπανδρέου.\n3. Προέταξε το PSI την κατάλληλη στιγμή πριν δηλαδή μπει στο μνημόνιο η Ισπανία και Ιταλία και δεν θα υπάρχουν λεφτά.\n4. Μίλησε σε όλους τους τόνους για Ελπίδα και Ανάπτυξη.\n5. Την έπεσε στην Αριστερά και την ιδεολογική τρομοκρατία της καθώς και στη νεοναζιστική οργάνωση της Χρυσής Αυγής χωρίς φόβο και πάθος.\n6. Έδωσε ευκαιρίες στο εκλογικό σώμα για ανανέωση βουλευτών άσχετα αν ο λαός απείχε και άφησε τον οργανωμένο στενό κομματικό πυρήνα παλιών υποψηφίων βουλευτών να λειτουργήσει και να ξαναεκλέξει κάποιους από αυτούς.\nΣυμπερασματικά, και ο Κωνσταντίνος Καραμανλής ο πρεσβύτερος να ήταν αρχηγός της ΝΔ τώρα το ίδιο αποτέλεσμα θα είχε. Μην αεροβατείτε.\nΤο θέμα είναι να δούμε πως θα θα έρθει όλη η κεντροδεξιά μαζί δημιουργώντας έναν νέο πολιτικό φορέα υπό την ηγεσία του πιο δυνατού αρχηγού δηλαδή του Α. Σαμαρά, από τη στιγμή που ΔΗΣΥ, ΛΑΟΣ , Δράση και Δημιουργία Ξανά δεν μπόρεσαν να μπούν στη βουλή.\nKώστας Θ. @ ΜΑΝΩΛΗΣ Μ 08/05/2012 11:41:19\nyianna @ ΜΑΝΩΛΗΣ Μ 08/05/2012 13:04:27\nΕίμαι αφάνταστα πληγωμένη από το αποτέλεσμα όχι μόνο για το κόμμα μου αλλά και για το μέλλον της Πατρίδας. Δεν κατακρίνω τον ΑΣ, δεν χρειάζεται τώρα εσωστρέφεια, να μου επιτρέψεις όμως να σου παραθέσω τις δικές μου απόψεις στα θέματα που έθεσες.\n1. Ο Σαμαράς έχοντας κρατήσει μια συγκεκριμένη στάση μετά το πρώτο μνημόνιο, δεν είχε την ηθική αλλά και πολιτική νομιμοποίηση να υπογράψει το δεύτερο. Άρα έπρεπε με αυτό το επιχείρημα να ζητήσει εκλογές και εάν δεν γινόταν δεκτό αυτό, να αποσύρει το κόμμα από τη Βουλή, ό,τι και να σήμαινε αυτό.\n2. Από τον Παπανδρέου μας απάλλαξε το ίδιο το ΠΑΣΟΚ.\n3. Η πατρότητα του PSI ανήκει στους δανειστές, ούτε στο ΠΑΣΟΚ ούτε στη ΝΔ.\n4. Μίλησε πολύ αργά, όταν πλέον από την αλλαγή της στάσης του είχε χάσει την αξιοπιστία του και ο ίδιος και η ΝΔ.\n5. Πολύ σωστά αλλά και εκεί άργησε, ειδικότερα για την ΧΑ.\n6. Δεν μπορούσε να κάνει αλλιώς, η επιρροή του είναι περιορισμένη στα κομματικά θέματα.\nΑναφορικά με τον Κ. Καραμανλή, παρότι Καραμανλική φάνηκε ότι ήταν αδύναμος να μπει στη διαδικασία αφανισμού της Ελληνικής Κοινωνίας. Θα είχε παραιτηθεί, δίνοντας τη θέση του στη Ντόρα ενδεχομένως. Ωστόσο δεν θα είχε διώξει στην πιο κρίσιμη στιγμή βουλευτές δηλαδή ψήφους.\nΤώρα ζητάμε συστράτευση κάτω από τον ΑΣ, συμφωνώ δεν περισσεύει κανείς, όμως το ρεύμα άλλαξε.\nΑναρρωτιέμαι πάντως ποιός τον συμβούλευε. Ποιός από αυτούς που τον περιτριγύριζαν του έλεγε ότι ήταν εφικτή η αυτοδυναμία όταν φυλλοροούσαμε κάθε μέρα.\nΕγώ ξέρω ότι την παρτίδα πρώτα τη σώζεις και μετά την παίρνεις. Εμείς λες και κάναμε οτιδήποτε για να την χάσουμε μέσα από τα χέρια μας. Πέσαμε 14 %, και δεν ακούω εδώ σε αυτό το φόρουμ καμιά αυτοκριτική. Όχι από τον Πρόεδρο, αλλά από αυτούς που τον παρέσυραν και του έδεσαν τώρα τα χέρια. Εάν δεν είναι από τον Σαμαρικό περίγυρο τα συγκεκριμένα άτομα αλλά από τις άλλες τάσεις της ΝΔ, να τους καταγγείλλουμε για να τους μάθουμε και να τους εξαφανίσουμε.\nΑλέξης 08/05/2012 11:04:39\nΤώρα ποιός φταίει και όλα αυτά έχει λίγη σημασία. Ίσως έχει σημασία για ενδοκομματικές ανακατατάξεις αλλά για τον πολύ λαό δεν έχει.\nΠιστεύω πως οι Έλληνες αξίζουν ένα Τσίπρα για πρωθυπουργό και μια αριστερότερη του ΠΑΣΟΚ κυβέρνηση με τη στήριξη του Καμμένου, έτσι για να δοκιμάσουν κι αυτό το Cool-Aid.\nΒασικά από τον Τσίπρα περιμένω να κρατήσει την υπόσχεσή του για 100000 προσλήψεις στο δημόσιο!\nparsifal 08/05/2012 11:14:42\nΞεκολλείστε απο το αλάθητον, το αμωμον και ολα τα αλλα θεολογικά περί τον "αντώνη" και τα συζητούμε τα παραπάνω κ. Φαίλτωρ ! Απεδείχθησαν επιχειρησιακά ασφαιρα, ιδε και την τύχη των πλέον "επιχειρησιακών" εκ των υμετέρων (Β' Πειραιώς...)\nΜεγάλη φασαρία, υπέροχη κατάσταση ελεγε ο Πρόεδρος Μάο Τσέ Τούνγκ (εως και ο Φάκτωρ το τσιτάρισε αυτό), ο κόσμος -"λαός" εάν θέλετε απεφάνθη οτι δεν μασά απο "δόσεις", "ακυβερνησία" και λοιπά τρομοκρατικά.\nΘα γίνει οτι γινόταν πάντα : Εάν κινηθούν τρομοκράτες και πλιατσικολόγοι - αναρχικοί, θα συλληφθούν, εάν κινηθούν οι Τούρκοι θα λάβουν απάντηση, εάν μας ζορίσουν οι "δανειστές μας " κατά Αλαφούζο ας φέρουν τις κανονιοφόρους στο Φάληρο οπως εκαμναν παλιά...\nΘα τις βυθίσωμε με τους ιδιους τους Exocet που μας επώλησαν !\nΚατά τα αλλα ιδού η Ρόδος, ας ανοίξει η συζήτηση.\nΓιάννης Φαίλτωρ @ parsifal 08/05/2012 11:50:27\nΑν κατάλαβες φίλε Parsifal ότι ευλογώ τον Σαμαρά, κάνεις λάθος.\nΔεν του καταλογίζω ευθύνες από κομματικό πατριωτισμό, αλλά επειδή έπρεπε να έχε προβλέψει έχοντας ο ίδιος ολόκληρη την εικόνα της κατάστασης (που εμείς οι ενίοτε φλυαρούντες δε γνωρίζουμε) να προστατέψει τον εαυτό του.\nΣε ότι αφορά την βύθιση των κονονιοφόρων, δεν έχω καμία αμφιβιλία ότι οι υπηρετούντες στην πρώτη γραμμή της μάχης, έχουν και τις ικανότητες και το σθένος να το πράξουν. Αλλά μετά τι? Από γεωστρατηγική γνωρίζεις.\nΆργος @ Γιάννης Φαίλτωρ 09/05/2012 01:14:02\nΌχι απλή ευλογία, ...αγιοποίηση του έκανες.\nΈτσι δεν πάει μπρος το καράβι. Ή μένει στάσιμο ή βουλιάζει.\nΕδώ τα έβαλες με τον λαό, ότι χάζεψε, για να βγει λάδι ο αρχηγός. και είσαι και αντιφατικός, αγαπητέ: "ο Α. Σαμαράς, φωνή πολιτική ρ ε α λ ι σ μ ο ύ", από την μια, αλλά και "ε γ κ λ ω β ι σ μ έ ν ο ς στο συγκεκριμένο εκλογικό αποτέλεσμα για το οποίο έχει σ ο β α ρ έ ς ευθύνες ως ηγέτης" από την άλλη.\nleleki @ parsifal 08/05/2012 11:57:25\nGUS P @ parsifal 08/05/2012 12:00:54\nilektro77 @ parsifal 08/05/2012 12:18:01\nΌπως σχεδόν η πλειοψηφία των σχολιαστών έτσι και εσείς δεν αποκωδικοποιήσατε σωστά το αποτέλεσμα των εκλογών. Η αλήθεια είναι ότι:\n1. Το ΠΑΣΟΚ διαλύθηκε.\n2. Με 18.8% η Ν.Δ πήρε 108 έδρες χωρίς καμμένους και ντόρα.\n3. Αποκαλύπτεται τώρα η γύμνια της αριστεράς.\n4. Μπήκαν οι βάσεις για μια κυβέρνηση που θα τα αλλάξει όλα χωρίς αντιδράσεις, συντάγματα, κρεμάλες και λοιπές αρλούμπες.\nΝα θυμάσαι ότι η πολιτική έχει τακτικισμούς.\nΠΚ @ ilektro77 09/05/2012 05:43:08\nΜΗΝ ωραιοποιούμε καταστάσεις κιόλας!\n"2. Με 18.8% η Ν.Δ πήρε 108 έδρες χωρίς καμμένους και ντόρα."\n"Να θυμάσαι ότι η πολιτική έχει τακτικισμούς."\nΔηλαδή ήταν στρατηγικά σχεδιασμένο να πιάσουμε 19%, χάριν κάποιας τακτικής?\nκαι ποια είναι αυτή η τακτική, και ποια είναι και η κυβέρνηση που "θα τα αλλάξει όλα"???\npanais @ parsifal 08/05/2012 12:19:38\nΓια να εκτοξευθούν οι Exocet πρέπει να δοθούν οι κατάλληλες εντολές από την στρατιωτική και πολιτική ηγεσία.\nΓια να συλληφθούν οι τρομοκράτες και πλιατσικολόγοι, το ίδιο.\nΑς μη αυταπατώμεθα: η χώρα οδεύει προς μια κλιμάκωση της κρίσης και προς επέκτασή της σε πεδία άγνωστα μέχρι τώρα.\nΝομίζω ότι δεν υπάρχει άλλος δρόμος ευκολότερος για να αναστηθούμε ως έθνος, ως λαός και ως κράτος. Η διάβρωση που έχουμε υποστεί είναι τόσο βαθειά και τόσο μακροχρόνια, που μόνο με ηλεκτροσόκ μπορεί να ιαθεί.\nΑς βοηθήσει ο Θεός (τον οποίον επικαλέστηκε και ο Αντώνης προεκλογικώς) για να βρούμε τον δρόμο μας.\nΚαι θα τον βρούμε! Ας κοιτάξουμε μόνο πίσω στην Ιστορία μας και θα δούμε ότι παρόμοιες καταστάσεις έχει ξαναζήσει η χώρα μας: Το πιο βαθύ σκοτάδι είναι λίγο πριν το χάραμα!\nΑιζενχάουερ @ parsifal 08/05/2012 12:30:42\nfactorx @ parsifal 08/05/2012 18:06:34\nΔιογένης 08/05/2012 11:23:00\n"Μωραίνει", τώρα ποιον "μωραίνει", είναι άλλη ιστορία.\nΚατά τα άλλα, φταίει ο λαός, ναι, δεν φταίει το "ναι, σε όλα". ΣΕ ΟΛΑ!\nΚαλά μυαλά. Και στις επαναληπτικές, με αυτά τα μυαλά, θα φτάσετε και σε μονοψήφιο νούμερο. Αν αποδείχτηκε κάτι από αυτή την κρίση, είναι ότι πάτος στην κατρακύλα δεν υπάρχει.\nΓιώργης Α. @ Διογένης 08/05/2012 13:47:26\nΠΚ @ Γιώργης Α. 09/05/2012 05:47:00\nτο "καταλληλότερα" άσε να κριθεί ΑΦΟΥ δοκιμαστούν, ΔΕΝ νομιζεις?\nΌτι η απόφαση του εκλογικού σώματος ΑΝΕΞΑΙΡΕΤΩΣ (και του 7%) πρέπει να είναι σεβαστή, κι εγώ μαζί σου!\nGreco21 08/05/2012 11:36:09\n"Το θέμα είναι να δούμε πως θα θα έρθει όλη η κεντροδεξιά μαζί δημιουργώντας έναν νέο πολιτικό φορέα υπό την ηγεσία του πιο δυνατού αρχηγού δηλαδή του Α. Σαμαρά, από τη στιγμή που ΔΗΣΥ, ΛΑΟΣ , Δράση και Δημιουργία Ξανά δεν μπόρεσαν να μπούν στη βουλή."\nΟ κόσμος απέριψε το κέντρο. Έχει οργή και θυμό. Έχει φίλτρο απέναντι σε μετριοπαθείς και ρεαλιστικές απόψεις. Ο Σαμαράς έβαλε κάποιους όρους στο παιχνίδι που σύντομα θα αποτελούν προτεραιότητα στο κάθε Ελληνικό σπίτι. Πρέπει να απεμπλακούμε από τους όρους του χθες. Δεξιά και Αριστερά. Είναι ξεπερασμένοι, κουραστικοί και αναποτελεσματικοί. Τα πρόσωπα δε.... εν τι εμφανίση τους θα προκαλέσουν ραγδαία πτώση ψήφων. Άλλωστε ο λόγος τους απευθύνεται σε άλλη εποχή όπου ο μεσαίος χώρος είχε βάση. Προσπάθησαν τίμαια να ξεφορτωθούν τα μίση και τα πάθη του χθες. Δεν ήταν όμως κατάλληλη η εποχή. Έβαλαν όμως τις βάσεις και πάνω σε αυτές πρέπει να χτίσουμε. Πάνω στο "αντίπαλος μας είναι τα προβλήματα"\nΤα προβλήματα δε είναι συγκεκριμένα και απαιτούν συγκεκριμένες πολιτικές. Πρέπει να δωθεί μάχη. Σε αυτές τις εκλογές δεν δόθηκε. Η ΝΔ έκατσε μέσα στα γραφεία την ώρα που εδώ και χρόνια ο κόσμος συναντιέται στις πλατείες αφού πρώτα έχει συζητήσει στο ίντερνετ.\nΗ δομή οργάνωσης της Νομαρχιακής με τα σημαιάκια και τις αφίσες ανήκει στο χθες. Μέσα στις τοπικές δεν γίνονται ζυμώσεις. Τα πρόσωπα δε είναι ίδια. Σίγουρα υπάρχουν άξιοι και τίμιοι άνθρωποι με προσφορά αλλά δεν ξέρω κατά πόσο μια τέτοια οργάνωση μπορεί να ακολουθήσει την στρατηγική Σαμαρά.\nΘέλει δουλειά. Ο χρόνος τρέχει... αλλά μοιραία έπρεπε να γίνει τώρα. Με συγχωρείτε αλλά αυτή η ΝΔ δεν μπορεί να κρατήσει κάτω από την ίδια ομπρέλα τον ψηφοφόρο του Καμμένου. Έπρεπε να τον αφήσει να εκτονωθεί. Να δώσει το μύνημα του. Να το παραλάβει η ΝΔ, να το επεξεργαστεί και να ανταποκρηθεί παρουσιάζοντας του λύσεις στα προβλήματα του. Εάν δεν συμφωνεί δυστυχώς πρέπει και είναι σωστό να χωρίσουν οι δρόμοι.\nψυχραιμια 08/05/2012 12:02:58\nΔεν θα αναφερθω στο 1993 και το 1995.Φρεσκα κουλουρια.\nΕΡΩΤΩ και αλλου : γιατι ο Σαμαρας δεν θετει ζητημα παραγραφης των ευθυνων ΓΑΠ για το μνημονιο απο πιθανες νεες εκλογες και να ζητησει συγκυβερνηση ή εστω σκετη κυβερνηση Τσιπρα αλα 1989 για λιγους μηνες μεχρι να ολοκληρωσουν οι εξεταστικες το εργο τους;\nΚανεις δεν μπορει να αποφυγει το προβλημα της παραγραφης ενω οσο γινονται αυτα : 1) η ΝΔ θα εχει σχετικη πλειοψηφια στη Βουλη 2) οι αναγκες να ληφθουν αποφασεις θα υποχρεωσουν τον Τσιπρα να εκτεθει.\nΜ.Γ 08/05/2012 12:11:24\nΆργος @ Μ.Γ 09/05/2012 01:17:04\nNik 08/05/2012 12:14:48\nάγρυπνη 08/05/2012 12:28:28\nΑ 08/05/2012 12:58:07\nO Σαμαράς μίλησε με λόγο και πρόγραμμα ρεαλιστικό για την έξοδο από την κρίση.\nΒασικό στοιχείο, του προτάγματός του ήταν η λέξη ¨ΑΝΑΠΤΥΞΗ¨.\nΑλλά κατά τη γνώμη μου, έκανε ένα βασικό λάθος. Προέβαλε την ¨ανάπτυξη¨ που είναι πιο μακρυπρόθεσμος στόχος χωρίς να δώσει έμφαση στα βραχυπρόθεσμα μέτρα ανακούφισης του ήδη κατεστραμμένου πληθυσμού.\n1. τι θα γίνει με τους ανέργους και αυτούς που δεν καταγράφονται ως άνεργοι. (μικρές επιχειρήσεις που έκλεισαν, αυτοαπασχολούμενοι, κλάδος της οικοδομής που κατέρευσε με 150 επαγγέλματα), θα υπάρξουν μέτρα ανακούφισης και αξιοπρεπούς διαβίωσης;\n2. Τι θα γίνει με τους άδικους φόρους (αλληλεγγύης, χαράτσι κλπ., θα καταργηθούν άμεσα;)\n3. Θα υπάρξει μέριμνα, για τους ανασφάλιστους ή αυτούς που έχουν χάσει ασφαλιστικά δικαιώματα (λόγω μη δυνατότητας ν΄ανταποκριθούν σε ασφαλιστικές εισφορές), ώστε σήμερα να μην έχουν ούτε βιβλιάριο υγείας, ούτε σύνταξη;\n4. Θα υπάρξει μέριμνα για τις οικογένειες που σπουδάζουν παιδιά και δεν μπορούν να συντηρούν 2 ή 3 σπίτια σε διάφορες πόλεις; (φοιτητικές εστίες δεν επαρκούν). Να υπάρξει για παράδειγμα μηνιαίο επίδομα σπουδών για κάθε σπουδαστή που σπουδάζει σε άλλη πόλη από την πόλη που διαμένει η οικογένεια.\n5. Θα καταργηθεί το πιστοποιητικό φορολογικής ενημερότητας (για μεταβιβάσεις, για μπλοκάκια κ.α. );\n6. Θα υπάρξει ανοχή από μέρους της πολιτείας όταν ο φορολογούμενος δεν μπορεί ν΄ανταποκριθεί σε φορολογικές και ασφαλιστικές υποχρεώσεις;\n7. Με το μέτρο, των τραπεζικών λογαριασμών όπου βάζει χέρι η εφορία ή οι τράπεζες, όταν κάποιος έχει χρέη, τι θα γίνει;\n8. Το μέτρο για τους δανειολήπτες , η δόση μέχρι 30% του εισοδήματος (μεγάλο ποσοστό), όχι μόνο δεν φτάνει, οδηγεί σε εξαφάνιση της ιδιωτικής περιουσίας. Δραστικό μέτρο ανακούφισης, είναι το κούρεμα των δανείων.\nΑυτά και άλλα , της καθημερινής ζωής, μπορεί να ¨φαίνονται¨ λεπτομέρειες, αλλά για πολλούς συμπολίτες μας , είναι ¨ζωτικά¨ προβλήματα, στα οποία το πρόγραμμα και ο λόγος της ΝΔ, πρέπει ν΄απαντήσει και μάλιστα πειστικά.\nΠροφήτης 08/05/2012 16:31:21\nο τίτλος είναι ατυχέστατος\nτο αποτέλεσμα των εκλογών σοφότατο\nοι οπές σφιγμένες\nτα χαρτιά όλα στο τραπέζι.\nΟι νεκροί θάβονται - ή θα θαφτούν οριστικά στις επόμενες εκλογές.\nΧάος υπήρχε και πριν ο Θεός βάλει το χέρι του.\nΚάτι δηλοί ο Μύθος.\nΤις καλύτερες ευχές μου και την αγάπη μου\nΓιάννης Φαίλτωρ @ Προφήτης 08/05/2012 17:03:09\nΦίλε Προφήτη σε χεραιτώ από τη μακρινή Νότια Αγγλία.\nΟ τίτλος δεν αφορά την προχθεσινή ετυμηγορία. Ο λαός έχει μωραθεί εδώ και πολλά χρόνια. Όταν βολευόταν και έκανε ότι δεν έβλεπε, δεν άκουγε, δεν ήξερε.\nΌταν θελγμένος από τον υπερκαταναλωτισμό ξεσάλωνε χωρίς να σκέφτεται τις συνέπειες. Γιατί, γιατί,...πόσα γιατί που τα έχεις στηλιτεύσει τόσες φορές.\nΤώρα σε μια ανακλαστική αντίδραση διέλυσε το μεταπολιτευτικό σπίτι που στεγαζόταν τόσα χρόνια και καλά έκανε.\nΟ λαός δεν είναι σοφός, ούτε χαζός. Άνθρωποι είμαστε με ελαττώματα και ενίοτε φοβερές στιγμές. Αλλά με θλίβει το γργονός ότι πολλοί ακόμα δεν έχουν αντιληφθεί τη δύσκολη κατάσταση και την πυρήνα του προβλήματος.\nΤέλος πάντων, το σύστημα θα νξαναχτιστεί από την αρχή. Ελπίζω να μην μεταλλαχθεί απλώς.\n"Κυρίαρχος είναι αυτός που αποφασίζει στην κατάσταση έκτακτης ανάγκης".\nΠροφήτης @ Γιάννης Φαίλτωρ 08/05/2012 17:14:45\nΣτην Πρωσσία, Γιάννη.\nΣτην Ελλάδα, μπορεί να αποφασίσουν κατάσταση εκτάκτου ανάγκης και Φωτόπουλοι.\nΑλλά την 12/02/2012 οι Παπανδρέου-Σαμαράς συναποφάσισαν ότι η προδοτική μέχρι τότε διαχείριση της κρίσης του Χρέους συνιστούσε "κατάσταση εκτάκτου ανάγκης" και επέβαλαν ΧΩΡΙΣ ΝΟΜΙΜΟΠΟΙΗΣΗ το Μνημόνιο.\nΓιάννης Φαίλτωρ @ Προφήτης 08/05/2012 18:54:26\nΣε ότι αφορά εκείνη τη νύχτα, μόνο αυτός και και οι πέριξ αυτού ξέρουν τι έδωσαν και τι έσωσαν. Τα μνημόνια μπορούν να αναιρεθούν. Κάποια άλλα πράγματα όμως δεν παίρνονται πίσω αν χαθούν. Αν μπορούσε να κάνει αλλιώς δεν το ξέρω. Μόνο η Ιστορία μπορεί να κρίνει.\nΞέρω όμως ότι τότε κάτι έσπασε. Το λέβλεπα στα μάτια αυτών που έβλεπα στους δρόμους και στις πλατείες. Δεν μπόρεσε να το επικοινωνήσει το γεγονός στον κόσμο κι αυτό του κόστισε πάρα πολύ.\nΤώρα πρέπει να ξαναχτιστεί από την αρχή η παράταξη που πιστεύει στην ενότητα του έθνους. Με νέα φρέσκα μυαλά και νέες ιδέες. Κοιτάζοντας μπροστά και όχι πίσω. Γι' αυτό και έθεσα κάποια ζητήματα. Για να ανοίξει μια κουβέντα.\nfactorx @ Προφήτης 08/05/2012 18:05:09\nΓιάννης Φαίλτωρ 08/05/2012 17:28:56\nΚι εμείς εδώ παίζουμε το Μιμίκο και τη Μαίρη.\nΤουλάχιστον πέφτουν σιγά, σιγά οι μάσκες όλων. Δεξιών και αριστερών.\nparsifal 08/05/2012 20:39:11\nfactorx @ parsifal 08/05/2012 21:23:52\nparsifal @ factorx 08/05/2012 23:06:08\nfactorx @ parsifal 08/05/2012 23:28:24


Εφιάλτης: 'Eσπασε το γυάλινο πάτωμα σε ουρανοξύστη! (Video) - Videos - Athens magazine\nΡάγισε κάτω από τα πόδια των επισκεπτών!\nΤο πιο ψηλό κτιρίο στο Σικάγο μετατράπηκε σε εφιάλτης για κάποιους επισκέπτες, όταν μια προστατευτική επίστρωση στο γυάλινο μπαλκόνι άρχισε να σπάει κάτω από τα πόδια τους!\nΟι επισκέπτες του ουρανοξύστη Willis τρόμαξαν βλέποντας το γυάλινο πάτωμα του κτιρίου ξαφνικά να καταρρέει κάτω από τα πόδια τους.\nΟι υπάλληλοι του Willis Tower λένε ότι μέρος του μπαλκονιού που έσπασε ήταν στην πραγματικότητα το προστατευτικό του στρώμα, το οποίο καλύπτει το πραγματικό γυαλί.\nΜια γυάλινη διάφανη τσουλήθρα στον 70ο όροφο ουρανοξύστη του Λος Άντζελες δεν είναι για λιγόψυχους.\nΣτα λίγα δευτερόλεπτα «κατάβασης» από τον 70ο στον 69ο όροφο, οι τολμηροί, μετέωροι στο κενό, μπορούν να δουν «πιάτο» τη θέα της Πόλης των Αγγέλων.